mteb/MIRACLReranking huggingface dataset:
ভারতের সংগীত কর্ণাটকি সংগীতের খোঁজ পাওয়া যায় চোদ্দো-পনেরো খ্রিস্ট শতক এবং তার পর থেকে। বিজয়নগর সাম্রাজ্য শাসনের সময়কালে দক্ষিণ ভারতে এই সংগীতের উন্মেষ ঘটে। হিন্দুস্থানি সংগীতের মতো এটাহল সুরসমৃদ্ধ, বৈচিত্র্যপূর্ণ সম্পাদনের সঙ্গে, কিন্তু অনেক স্থায়ী সমন্বয়ের দিকে ঝোঁক আছে। এর মধ্যে আছে সমন্বয়ের সঙ্গে অলংকরণ সম্পাদন রাগ আল্পনা, কল্পনাস্বরম, নিরাভাল ধরনের সঙ্গে যোগ করা, এবং আরো অগ্রগামী ছাত্রদের ক্ষেত্রে রাগ, তাল, পল্লবী। যে লিখিত সমন্বয়গুলো গাওয়া হবে   গায়কী নামে পরিচিত, প্রদর্শন করার সময় গাইবার ধরন, এমনকি যখন যন্ত্রানুষঙ্গে বাজানো হয়, আসলে স্বরক্ষেপণের ওপর জোর দেওয়া হয়। প্রায় ৩০০ রাগম বর্তমানে ব্যবহৃত হয়। আন্নামায়া হলেন কর্ণাটকি সংগীতের প্রথম পরিচিত সংগীতজ্ঞ। তিনি অন্ধ্র পদ কবিতা পিতামহ হিসেবে ভীষণভাবে বিখ্যাত (তেলুগু সংগীত-রচনার ধর্মপিতা)। পুরন্দরা দাসা হলেন কর্ণটকি সংগীতের জনক, যখন ত্যাগরাজা, শ্যামা শাস্ত্রী এবং মুথুস্বামী দিক্ষিতার প্রমুখ পরবর্তী সংগীতজ্ঞদের কর্ণাটকি সংগীতের একের ভিতর তিন বলা হয়।
শওকত আকবর শওকত আকবরের শৈশব কাল কেটেছে কলকাতার হুগলীতে। স্কুলজীবনে তিনি হুগলি স্কুলে পড়াশোনা করেন। তার পিতা ছিলেন হুগলির ইসলামিক কলেজের প্রভাষক। স্কুলজীবন থেকেই সিনেমা দেখার পর অভিনয়ের প্রতি অনেকটা আসক্তি হয়ে পরেন। স্কুলজীবনে তিনি স্টেজে অভিনয় শুরু করে দেন। প্রথম ‘দেবদাস’ নাটকে অভিনয় করেন। তখন তার বয়স ছিল প্রায় ১৫ বছর। সে সময় শওকত আকবর হুগলিতে ছিলেন। ১৯৫০ সালে বর্ধমান জেলায় হিন্দু-মুসলমান দাঙ্গা শুরু হলে পরিবারের সদস্যদের সঙ্গে তৎকালীন পূর্ববাংলার ঢাকায় চলে এলেন। ম্যাট্রিক পাস করেন ১৯৫২ সালে। এর পরের বছর মেডিকেল কলেজে এলএমএফ কোর্সে ভর্তি হন। চিকিৎসা শাস্ত্রে পড়ালেখা করার পরও শেষ পর্যন্ত তিনি অভিনয়কে বেচে নিলেন এবং হলেন বাংলা চলচিত্ত্রের একজন প্রতিতজশা অভিনেতা।
মন্দাক্রান্তা সেন মন্দাক্রান্তা সেন (জন্ম ১৫ই সেপ্টেম্বর ১৯৭২ সালে কলকাতা, পশ্চিমবঙ্গ) একজন ভারতীয় কবি। ১৯৯১ থেকে ১৯৯৭ পর্যন্ত তিনি চিকিৎসা শাস্ত্র নিয়ে গবেষণা শুরু করেন কিন্তু স্নাতক হবার আগেই সাহিত্যের প্রতি আরও মনযোগী হতে চূড়ান্ত পরীক্ষার আগেই তিনি তার গবেষণায় ইতি টানেন। কবিতার বই ছাড়াও তিনি তার মাতৃ ভাষায় প্রচুর ছোট গল্প, উপন্যাস, প্রবন্ধ, শ্রুতি নাটক প্রকাশ করেছেন। তিনি সর্বকনিষ্ঠ কবি যিনি ১৯৯৯ সালে ‘আনন্দ পুরস্কার‘ পান মাত্র ২৭ বছর বয়সে। ২০০৪ সালে তিনি ‘ভারতীয় সাহিত্য আকাদেমি ‘ থেকে ‘ সুবর্ণজয়ন্তী ইয়ং রাইটার্স পুরস্কার ‘ লাভ করেন। ২০০৬ সালের বসন্তে তিনি জার্মানির লিপজিগ বইমেলায় অসংখ্য কবিতা পাঠ করেন এবং সেই বছরেই অক্টোবর ও নভেম্বর মাসেও একই ভাবে কবিতা পাঠ করেন।
জয়তুন যুদ্ধে শান্তির প্রতীক হল জয়তুনের পাতা এবং মানুষের শরীরের শান্তির দূত হল জয়তুনের তেল যা অলিভ ওয়েল (Olive Oil) আরবিতে জয়তুন (زيت الزيتون )। যেটাকে Liquid Gold বা তরল সোনা নামেও ডাকা হয়। সেই গ্রীক (Greek) সভ্যতার প্রারম্ভিক কাল থেকে এই তেল ব্যবহার হয়ে আসছে, রন্ধন কর্মে ও চিকিৎসা শাস্ত্রে। আকর্ষণীয় এবং মহনীয় সব গুণাবলি এই জয়তুনের তেলের মধ্য রয়েছে। অবশ্য বাংলাদেশে জয়তুন তেলের ব্যবহার তেমন নেই। শুধুমাত্র শীতকালে শরীরে মাখার কাজে জয়তুন তেল ব্যবহৃত হয়, তাও খুবই কম। এছাড়া খাওয়ার কাজে এটির ব্যবহার নেই বললেই চলে। তবে জয়তুন ফল সবাই খায়। বাংলাদেশে জয়তুন ফল খুব সস্তা। জয়তুন ফলের আঁচার বেশ জনপ্রিয় এদেশে। জয়তুন ফলের দামের তুলনায় এর তেলের দাম আকাশচুম্বী।
জৈনধর্মের ইতিহাস দিগম্বর প্রথা অনুসারে, গণধর চোদ্দোটি "পূর্ব" ও এগারোটি "অঙ্গ" জানতেন। মহাবীরের নির্বাণের প্রায় ৪৩৬ বছর পরে "পূর্ব" শাস্ত্রের জ্ঞান এবং ৬৮৩ বছর পরে "অঙ্গ" শাস্ত্রের জ্ঞান লুপ্ত হয়। যে গ্রন্থগুলি "অঙ্গ" শাস্ত্রের অন্তর্গত নয়, তাকে বলা হত "অঙ্গবাহ্য"। চোদ্দোটি "অঙ্গবাহ্য" ছিল। প্রথম চারটি "অঙ্গবাহ্য" শাস্ত্রের নাম "সাময়িক", "চতুর্বিমাশ্বিক", "বন্দন" ও "প্রতিক্রমণ"। এগুলি শ্বেতাম্বর সম্প্রদায়ের দ্বিতীয় "মূলসূত্র" গ্রন্থের কিছু অংশের অনুরূপ। শ্বেতাম্বর সম্প্রদায়ের "অঙ্গবাহ্য" শাস্ত্রগুলি হল "দশবৈকালিক", "উত্তরাধ্যয়ন" ও "কল্পব্যবহার"।
সমকামিতার ইতিহাস ১৭৪৯ সালের জন ক্লেল্যান্ডের জনপ্রিয় উপন্যাস "ফ্যান্সি হিলের" অতিরিক্ত সংযোজনে সমকামিতার পট ছিল। কিন্তু তা ১৯৫০ সালের সংস্করণে অপসারণ করা হয়। থমাস ক্যানোন ১৭৪৯ সালে সম্প্রসারিত এবং গুরুতরভাবে সমকামিতার পক্ষে সমর্থনকারী বই "এন্সিন্ট এন্ড মডার্ন পেডেরাস্টি ইনভেস্টিগেটেড এন্ড এক্সেমপ্লিফায়েড" প্রকাশ করেন। যা সাথে সাথেই নিষিদ্ধ করা হয়। সেখানে এই অনুচ্ছেদটি অন্তর্ভুক্ত ছিল, "অপ্রাকৃতিক ইচ্ছা কালের সাথে সাংঘর্ষিক, এটা নিতান্তই অর্থহীন কথা। এই ধরনের ইচ্ছা একপ্রকার ভালোবাসাই, যা মানবমনের গভীরতম স্নেহশীল উদ্দীপনা।" ১৭৮৫ সালের দিকে জেরমি বেনথাম সমকামিতার পক্ষে আরো একটি বই লিখেন, কিন্তু তা ১৯৭৮ সালের পূর্বে প্রকাশ হয় নি। নেদারল্যান্ডে ১৮০৩ পর্যন্ত এবং ইংল্যান্ডে ১৮৩৫ পর্যন্ত সডোমীর চর্চাকারীদের মৃত্যুদণ্ড দেওয়া হত।
১৮৬৪ থেকে ১৮৮০ এর মধ্যে কার্ল হেনরিচ উলরিচ ১২ টি পুস্তিকার গবেষণামুলক সিরিজ প্রকাশ করেন। এর শিরোনাম দেন "রিসার্চ অন দ্য রিডল অব ম্যান-ম্যনলি লাভ"। ১৮৬৭ সালে তিনিই নিজেকে সমকামী বলে সর্বসম্মুখে ঘোষনা দেন। মিউনিখের কনগ্রেস অব জার্মান জুরিস্টিসে সমকামী বিরোধী আইনের বিরুদ্ধে তিনি আপীল করেন। হ্যাভেলক এলিস ১৮৯৬ সালে প্রকাশ করেন "সেক্সুয়াল ইনভার্সন"; সেখানে তিনি সমকামিতা অস্বাভাবিক; এই ধারণাটিকে চ্যলেঞ্জ করেন। একই সাথে তিনি সমকামিতার উপস্থিতি যে বুদ্ধিবৃত্তিক ও শিল্প সমাজে সর্বব্যাপী; তা তুলে ধরেন। যদিও সেসময়ের চিকিৎসা শাস্ত্রে যৌনতা বিষয়টা ক্ষীন ভাবে তুলে ধরা হয়েছিল এবং সাধারণ জনগণও এ বিষয়ে ওয়াকিবহাল ছিল না, তদাপি ম্যগনাস হিরসচেফেল্ডের সায়েন্টিফিক হিউম্যানিটারিয়ান কমিটি ১৮৯৭ থেকে ১৯৩৩ পর্যন্ত এ বিষয়টি সর্বসম্মুখে নিয়ে আসার প্রয়াস করে, এ কমিটি জার্মানীর সডোমী আইনের বিরুদ্ধে ক্যাম্পেইন করে। তবে এধরনের ক্যাম্পেইন গুলো অনাড়াম্বর ভাবে করা হত; ফলে ব্রিটিশ বুদ্ধিজীবী ও লেখকরা এবিষয়ে খুব একটা লিখালিখি করতেন না। কিন্তু এডওয়ার্ড কার্পেন্টার ও জন এডিংটন সিমন্ডস এবিষয়ে মুখ্য ভূমিকা পালন করেন। ১৮৯৪ সালের শুরুতে তিনি "হোমোজেনিক লাভ" সহ বিভিন্ন বই, পুস্তিকা লিখেন। এরপর নিজেকে সমকামী হিসাবে স্বীকার করেন, ১৯১৬ সালে তার বই "মাই ডেইস এন্ড ড্রিমস" এর মাধ্যমে। ১৯০০ সালে এলিসার ভন কুপার প্রাচীন সাহিত্য থেকে তার সময়কালে সমকামিতা কিভাবে বিস্তৃত তা নিয়ে "লেইব্লিংমিন উন্ড ফ্রিউন্ডেস্লিবে ইন ডের ওয়েল্টলিটারেটুর" শিরোনামে একটি সংকলন প্রকাশ করেন। তার লক্ষ্য ছিল, সমকামিতাকে জীববিজ্ঞান এবং চিকিৎসা শাস্ত্র কী রুপে দেখে তার পাশাপাশি এটি সংস্কৃতিতে কীরুপে বিদ্যমান ছিল তা জনগণকে জানানো। কিন্তু পক্ষান্তরে তৃতীয় রাইখের হলোকাস্টের সময় এলজিবিটি মানুষদের উপর বিশেষ করে আক্রমণ হত।
চাকমা =উৎসব=
চাকমাদের সবচেয়ে বড় জাতিগত উৎসব বিজু। বাংলা বছরের শেষ দুদিন ও নতুন বছরের প্রথম দিন এ উৎসব পালন করা হয়। বাংলা বছরের শেষ দিনের আগের দিনকে বলা হয় ফুল বিজু এবং শেষ দিনকে বলা হয় চৈত্র সংক্রান্তি বা মূল বিজু। ফুল বিজুর দিন সকাল বেলা চাকমারা ঘর-বাড়ি পরিষ্কার করে ফুল দিয়ে সাজায়, বুড়ো-বুড়িদের গোসল করায়, নতুন কাপড় দেয়। রাতে বসে পরের দিনের পাচন তরকারি রান্নার জন্য সব্জি কাটতে বসে যা কমপক্ষে ৫টি এবং বেশি হলে ৩২ রকম সব্জির মিশেলে রান্না করা হয়। পরের দিন মূল বিজু, এদিন চাকমা তরুণ-তরুণীরা খুব ভোরে উঠে কলা পাতায় করে কিছু ফুল পানিতে ভাসিয়ে দেন। তারপর সবাই বিশেষ করে ছোটোরা নতুন জামা-কাপড় পরে বাড়ি বাড়ি ঘুরতে থাকে। তবে গ্রাম গুলোতে প্রাচীনকালের মতোন করে"ঘিলে হারা"(খেলা) হয়। পরের দিন নতুন বছর বা গয্যে পয্যে,নতুন বছরের দিন সবাই বৌদ্ধ মন্দিরে যায়,খাবার দান করে,ভালো কাজ করে,বৃদ্ধদের কাছ থেকে আশীর্বাদ নেয়।বুদ্ধ পূর্ণিমা উল্লেখ্য
চাকমা লোকসাহিত্য বেশ সমৃদ্ধশালী। তাদের লোক কাহিনীকে বলা হয়"উবগীদ"। চাকমাদের তাল্লিক শাস্ত্র বা চিকিৎসা শাস্ত্র অনেক সমৃদ্ধ। আর বয়ন শিল্পে চাকমা রমণীদের সুখ্যাতি জগৎ জুড়ে।বাঁশের অঙ্কুর হল চাকমাদের ঐতিহ্যগত খাদ্য।তারা এটাকে “বাচ্ছুরি” নামে ডাকে এবং শ্রিম্প পাস্তে তাদের রান্নার ঐতিহ্যবাহী উপাদান।তারা এটাকে “সিদোল” বলে ডাকে।চাকমাদের প্রধান খাদ্য ভাত,ভুট্টা দ্বারা তৈরী খাদ্য,শাক-সবজি ও সরিষা।সবজির মধ্য রয়েছে রাঙা আলু,কুমড়া,তরমুজ,মাম্মারা(শশা)।
চাকমারা শুকরের মাংস খেতে পছন্দ করে।
অশ্বিনী ঘোটকীরূপ ধারিণী সূর্যের পত্নী। এর আরেক নাম সংজ্ঞা। সূর্যের প্রচণ্ড উত্তাপ সহ্য করতে না পেরে নিজের শরীর থেকে নিজরূপ ‘ছায়া’ নাম্নী এক নারীকে বের করে তাকে প্রতিনিধিরূপে রেখে সংজ্ঞা পিত্রালয়ে পলায়ন করেন। তার পিতা বিশ্বকর্মা মেয়ের এহেন আচরণে অত্যন্ত ক্ষুদ্ধ হন। পতিসেবা ত্যাগ করে অতি অন্যায় করেছে, সেজন্যে তার মুখ দেখবেন না বলে হুমকি দেন। সংজ্ঞা অভিমান করেন। পিতার বসতবাটি ত্যাগ করে উত্তর কুরুবর্ষে যান ও ঘোটকীর রূপ ধারণ করে ভ্রমণ করতে থাকেন। এদিকে সূর্য যোগবলে সকল কথা জানতে পারেন। তখন তিনিও অশ্বের রূপ ধারণ করে ঐ স্থানে আসেন। সেখানে কিছুদিন অশ্বিনীর সাথে থাকায় তার গর্ভে সূর্যের ঔরসে অশ্বরূপী যমজ দুই পুত্রসন্তান জন্মে। এই দুই পুত্র অশ্বিনীকুমার নামে পরিচিত হন। তারা চিকিৎসাবিদ্যায় সুপণ্ডিত হয়ে স্বর্গে চিকিৎসা করায় “স্বর্গবৈদ্য” উপাধি পান। তারা মাদ্রীসুত নকুল ও সহদেবের জনক।
ভ্যাসকুলাইটিস ভ্যাসকুলাইটিস () মানবদেহের একজ প্রজাতির অসুখ যার মুখ্য অনুষঙ্গ হলো রক্তনালীসমূহের প্রদাহ। শরীরের রক্তবাহী নালি ধমনী, শিরা, উপশিরা, ক্যাপিলারি ইত্যাদিকে একযোগে ভ্যাসকুল্যার সিস্টেম হিসাবে চিকিৎসা শাস্ত্রে উল্লেখ করা হয়। উৎস এবং উপসর্গ ভেদে ভ্যাসকুলাইটিস নানা রকম হতে পারে। এটা কোনো সংক্রামক রোগ নয়। 
ভ্যাসকুলাইটিস কার্যত রক্তবাহী শিরা, উপশিরা, ক্যাপিলারি প্রভৃতির প্রদাহ। এর ফলে রক্তনালির গাত্রদেশ দুর্বল হয়ে পড়ে, এবং রক্ত চলাচলের পথ সংকীর্ণ হয়ে পড়ে এবং ফলস্বরূপ সন্নিহিত তন্তু ও কলাসমূহে রক্ত সঞ্চালন হ্রাস পায় এবং, ফলস্বরূপ, সংশ্লিষ্ট অঙ্গ-প্রত্যঙ্গসমূহ ক্ষতিগ্রস্ত হয়। তবে এটি যে কোন রক্তনালিকা বা অঙ্গ-প্রত্যঙ্গে সংঘটিত হতে পারে। এটি এক প্রকার অটোইমিউন রোগও বটে। অথ্যাৎ কোন কারণে দেহের রোগপ্রতিরোধী ব্যবস্থা হঠাৎ উদ্দীপ্ত হয়ে নিজ কোষ, তন্তু বা কলাকে বহিরস্থ আক্রমণকারী (বাইরাস বা ব্যাকটেরিয়া) ঠাওর করে এবং প্রতিরোধের জন্য অ্যান্টিবডি তৈরী করে রক্তে ছড়িয়ে দেয়।
ফরিদ উদ্দিন আত্তার তিনি হিজরী ৫৪০ সালে জন্মগ্রহণ করেন। তার পিতা ছিলেন একজন ওষুধ বিক্রেতা। পিতার মৃত্যুর পর তিনি ওষুধ বিক্রিকেই পেশা হিসেবে বেছে নেন। পেশাগত কারণেই তিনি চিকিৎসা শাস্ত্রে ব্যাপক জ্ঞান অর্জন করেন। কথিত আছে যে প্রতিদিন তার কাছে অন্তত ৫০০ জন রোগী আসতেন। রোগীদের তিনি তার নিজের তৈরি ওষুধ দিতেন। ফরিদ উদ্দিন আত্তার অন্তত ৩০ টি বই লিখে গেছেন। তার একটি বিখ্যাত বই হচ্ছে "মানতিকে তাইয়ার" বা "পাখির সমাবেশ"। আত্তারের কবিতা রুমিসহ বহু আধ্যাত্মিক কবির জন্য অনুপ্রেরণা হিসেবে কাজ করেছে। তিনি কিছু আধ্যাত্মিক ব্যক্তিত্বকে নিয়ে দীর্ঘ দিন বিশ্বের বিভিন্ন দেশ সফর করেন। তিনি গবেষণার মাধ্যমে যে জ্ঞান অর্জন করেন,তা কবিতার আকারে লিখে গেছেন। হিজরী ৮১১ সালে ইরানের এই বিখ্যাত কবি মোঙ্গলদের হামলার সময় মৃত্যুবরণ করেন। ইরানের উত্তর-পূর্বাঞ্চলের নিশাপুর শহরে তার কবরস্থান রয়েছে।
লাল বাহাদুর শাস্ত্রী শাস্ত্রী মুঘলসরাই এবং বারাণসীতে ইস্ট সেন্ট্রাল রেলওয়ের আন্তঃ কলেজে পড়াশুনো করেছেন। তিনি কাশী বিদ্যাপীঠ থেকে প্রথম শ্রেণীর স্নাতক পাশ করেন ১৯২৬ সালে। তিনি শাস্ত্রী(পণ্ডিত) উপাধিতে ভূষিত হন। এই শিরোনাম তাঁকে কাশী বিদ্যাপীঠ দ্বারা দেওয়া হয় কিন্তু সেতা তাঁর নামের সাথেই আজীবন থেকে যায়। শাস্ত্রী অন্যতম ভারতীয় জাতীয়তাবাদ নেতা গান্ধীজী এবং বাল গঙ্গাধর তিলকের থেকে অনুপ্রাণিত হয়েছিলেন।
জীববিজ্ঞান জীবসমষ্টি জীববিজ্ঞান ১৯৭০-এর দশকে এসে জীববিজ্ঞানের একটি অন্যতম প্রধান শাখা হিসেবে প্রতিষ্ঠিত হয়। এই শাখার কেন্দ্রীয় শাস্ত্র হল বিবর্তনমূলক জীববিজ্ঞান, যাতে বিজ্ঞানী চার্লস ডারউইনের অবদান বহুদিন পরে যথাযথ মর্যাদা পায়। 
জীবসমষ্টি বংশগতিবিদ্যা (Population genetics), যেখানে জীবসমষ্টিগুলির ভেতরে জীনের পরিবর্তন গবেষণা করা হয়, এবং বাস্তুবিজ্ঞান, যেখানে প্রাকৃতিক আবাসস্থলে জীবসমষ্টির আচরণ গবেষণা করা হয়, ১৯৩০-এর দশক থেকে শাস্ত্র হিসেবে প্রতিষ্ঠা লাভ করেছে। এই দুইটি শাস্ত্র ১৯৬০-এর দশকে জীবসমষ্টি জীববিজ্ঞান নামের এক দ্রুত বর্ধনশীল নতুন শাস্ত্র গঠন করে। এদের সাথে সম্পর্কিত একটি নতুন প্রাণী-আচরণ বিষয়ক শাস্ত্র হচ্ছে সমাজজীববিজ্ঞান, যাখানে প্রাণীদের মধ্যকার সামাজিক মেলামেশা এদের জীনের উপর কতটা প্রভাব ফেলে তার উপর গবেষণা করা হয়।
ভারতে নৃত্য নাচ ও শিল্প কলার যে শাস্ত্রীয় গ্রন্থটি টিকে থাকতে পেরেছে সেটি হচ্ছে সেটি হচ্ছে হিন্দু শাস্ত্র নাট্য শাস্ত্র, যার রচিয়তা হিসেবে ধরা হয় "ঋষি ভাড়তকে"। তিনি তার লেখায় বলেছেন এই কলা তার সময়ের আগে সৃষ্টি হয়েছে, যার স্বীকৃতী তিনি ব্রহ্মাকে দিয়েছেন যিনি ঋগ্বেদ থেকে শব্দ, সামবেদ থেকে সুর, যজুর্বেদ থেকে মূকাভিনয়, অথর্ববেদ থেকে আবেগনিয়ে নাট্য বেদ সৃষ্টি করেছেন। "নাট্য শাস্ত্রের" প্রথম পূর্ণাঙ্গ সংকলন ২০০ খ্রিস্টপূর্বাব্দ এবং ২০০ খ্রিষ্টাব্দ মধ্যে সংকলিত হয়, কিন্তু ধারনা করা হয় ৫০০ খ্রিস্টপূর্বাব্দ এবং ৫০০ খ্রিষ্টাব্দর মধ্যে। নাট্য শাস্ত্রের বহুল চর্চিত সংস্করণ ৬০০০ শ্লোক যা ৩৫ অধ্যায়ে বিভক্ত। ভারতীয় ধ্রুপদী সঙ্গীতের মূল "নাট্য শাস্ত্র" বলে ধরা হয়।
ইসলাম শিক্ষা মূলত কুরআনের শব্দ ও বাক্যগুলোকে সঠিকভাবে বিশুদ্ধরূপে সুন্দর করে উচ্চারণ ও আবৃত্তি করার শাস্ত্রকেই তাজভীদ শাস্ত্র বলে। আরবি ভাষার ধ্বনিমালার সঠিক উচ্চারণস্থল, সমোচ্চারিত বা প্রায় সমোচ্চারিত ধ্বনির স্বকীয়তা ব্যাখ্যা, স্বরধ্বনি ও ব্যাঞ্জনধ্বনির প্রকরণ, স্বরচিহ্ন, হ্রস্বস্বর-দীর্ঘস্বর, যতি প্রকরণ, আরবি লিপিমালা, অলংকার প্রকরণ প্রভৃতির পাঠই তাজভীদ শাস্ত্রের মূল আলোচ্যসূচী। তাজভীদ শাস্ত্রের মাধ্যমে কুরআনের পাঠ বিকৃতির হাত থেকে রক্ষা পায়। তাজভীদ শাস্ত্রে বিশারদ ব্যক্তিকে মুজাওউয়িদ বলা হয়।
তিরুচ্চিরাপল্লী তিরুচিরাপল্লী হল ভারতের তামিলনাড়ু রাজ্যের একটি শহর।শহরটি জনসংখ্যার হিসাবে তামিলনাড়ু চতুর্থ বৃহত্তম মহানগর এবং ভারতের মধ্য ৫৩ তম বৃহত্ত মহানগর।শহরটি রাজ্যের রাজধানী চেন্নাই থেকে ৩২২ কিলোমিটার দক্ষিণ ও কন্যাকুমারী থেকে ৩৭৯ কিলোমিটার উত্তরে অবস্থিত।
মাদুরাই মাদুরাই হল ভারত এর তামিলনাড়ু রাজ্যের একটি মহানগর। এটি ভারতের ২৬ তম বৃহত্তম ও তামিলনাড়ুর তৃতীয় বৃহত্তিমি. মহানগর। তামিলনাড়ুর কর্পোরেশন গুলির মধ্যে মাদুরাই দ্বিতীয় বৃহত্তম। এই শহরটি মাদুরাই জেলায় অবস্থিত। মাদুরাইকে তামিলনাড়ুর সাংস্কৃতিক রাজধানী বলা হয়। শহরটি তামিলনাড়ু রাজ্যের দক্ষিণাংশে অবস্থিত।
পঞ্চরথ এই স্মারকস্থলটি বঙ্গোপসাগরের করমণ্ডল উপকূলে অবস্থিত মহাবলীপুরমে (আগেকার নাম মামল্লপুরম) অবস্থিত। এটি ভারতের তামিলনাড়ু রাজ্যের কাঞ্চীপুরম জেলার অন্তর্গত। এই স্মারকস্থল রাজ্য রাজধানী চেন্নাই থেকে প্রায় দক্ষিণে অবস্থিত। চেঙ্গলপট্টু এখান থেকে প্রায় দূরে অবস্থিত। এই রথগুলি এখানকার নয়টি মনোলিথিক পাথরখোদাই স্মারকের অন্তর্গত।
তামিলনাড়ু তামিলনাড়ু ( "তাম্যিল্ড়্‌ নাড়্যি" আ-ধ্ব-ব: [t̪ɐmɨɻ n̪aːɽɯ]) ভারতীয় প্রজাতন্ত্রের ২৯টি রাজ্যের অন্যতম। এই রাজ্যের রাজধানী চেন্নাই (পূর্বতন মাদ্রাজ)। তামিলনাড়ু ভারতীয় উপদ্বীপের সর্বদক্ষিণে অবস্থিত। এই রাজ্যের সীমানায় পুদুচেরি, কেরল, কর্ণাটক ও অন্ধ্রপ্রদেশ অবস্থিত। তামিলনাড়ুর ভৌগোলিক উত্তর সীমায় পূর্বঘাট, পশ্চিম সীমায় নীলগিরি, আন্নামালাই পর্বত ও পালাক্কাদ, পূর্ব সীমায় বঙ্গোপসাগর, দক্ষিণ পূর্ব সীমায় মান্নার উপসাগর ও পক প্রণালী এবং দক্ষিণে ভারত মহাসাগর অবস্থিত।
তামিলনাড়ু আয়তনের বিচারে তামিলনাড়ু ভারতের একাদশ (এই রাজ্যের আয়তন গ্রিসের সমান) এবং জনসংখ্যার বিচারে সপ্তম বৃহত্তম রাজ্য। অন্যদিকে এই রাজ্য ভারতের জিডিপি-র পঞ্চম বৃহত্তম অবদানকারী এবং ভারতের সর্বাপেক্ষা অধিক পরিমাণ নগরায়িত রাজ্য। ভারতের সর্বাধিক সংখ্যক বাণিজ্যিক সংস্থা (১০.৫৬%) এই রাজ্যে অবস্থিত। যা ৬% জনসংখ্যার ভাগের তুলনায় অনেকটাই বেশি।
রাজীব গান্ধী স্মারক স্থল রাজীব গান্ধী স্মারক স্থল হল ভারতের তামিলনাড়ু রাজ্যের শ্রীপেরমবুদুরের একটি স্মারক স্থল। এইখানে ভারতের প্রাক্তন প্রধানমন্ত্রী রাজীব গান্ধী জঙ্গি হামলায় নিহত হয়েছিলেন। এই স্থানটি তামিলনাড়ুর কাঞ্চীপুরম জেলায় অবস্থিত। রাজ্যের রাজধানী চেন্নাই রাজীব গান্ধী স্মারক স্থলের নিকটে অবস্থিত। রাজীব গান্ধী যে পথে শেষবার হেঁটে গিয়েছিলেন সেই পথটির নামকরণ করা হয়েছে "আলোর পথ" বা "পাথ অফ লাইট"। বোমা বিস্ফোরণের স্থলটি সাতটি স্তম্ভ দিয়ে ঘেরা আছে। একটি পাথরের ফলকে সেই দিনের ঘটনার বিবরণ লেখা আছে। এখানকার লনে একটি বিশালাকার জাতীয় পতাকা উড্ডীয়মান অবস্থায় থাকে।
চেন্নাই আন্তর্জাতিক বিমানবন্দর চেন্নাই আন্তর্জাতিক বিমানবন্দর (আইএটিএ: এমএ, আইসিএও: ভিওএমএম) একটি আন্তর্জাতিক বিমানবন্দর যা ভারতের তামিলনাড়ু রাজ্যের রাজধানী চেন্নাই (মাদ্রাজ), শহর এবং এর মেট্রোপলিটন এলাকায় অবস্থিত। দিল্লি, মুম্বাই এবং ব্যঙ্গালোর বিমানবন্দরগুলির পরে মোট যাত্রী পরিবহনের সংখ্যা অনুযায়ী এটি ভারতের চতুর্থ ব্যস্ততম বিমানবন্দর। ২০১৬-১৭ অর্থবছরে এশিয়ার ৪৯ তম ব্যস্ত বিমানবন্দর এটি। ২০১৬-১৭ অর্থবছরে বিমানবন্দর ১৮.৩ মিলিয়ন যাত্রী এবং প্রতিদিন ৪০০ বিমানের আন্দোলন পরিচালনা করে।
তুতিকোরিন বন্দর তুতিকোরিন বন্দর বা ভি ও চিতাম্বরম বন্দর লহ ভারত-এর তামিলনাড়ু রাজ্যের একটি সমুদ্র বন্দর। এটি মান্নান উপসাগরের তীরে অবস্থিত।বন্দরটি ভারতের প্রথম সারির কন্টেইনার বন্দর।এটি ভারতের চতুর্থ বৃহত্ত কন্টেইনার বন্দর এবং তামিলনাড়ুর দ্বিতীয় বৃহত্ত বন্দর।এই বন্দর দ্বারা শ্রীলঙ্কার সঙ্গে প্রধানত ব্যবসা বাণিজ্য চলে।তবে বন্দরটি থেকে জাহাজ ইউরোপ,আমেরিকা ও আফ্রিকার দেশ গুলিতে পণ্য পরিবহন করে।
বন্দরটি ৮.৮২ উত্তর ৭৮.০৭ পূর্বে অবস্থিত।এটি মান্নান সাগের তীরে ভারতের দক্ষিণ প্রান্তে অবস্থিত।এখান থেকে সহজেই জাহাজে শ্রীলঙ্কায় পণ্য পরিবহন করা যায়।বন্দরটি থেকে কেরালা রাজ্যের রাজধানী ত্রিরুবন্তপুরম কাছেই অবস্থিত।এই বন্দর থেকে সামান্য দূরে কুডানকুলাম পরমানু বিদ্যুৎ কেন্দ্র গড়ে উঠেছে।
গান্ধীগ্রাম, তামিলনাড়ু গান্ধীগ্রাম ( ) ভারতের তামিলনাড়ু রাজ্যের ডিন্ডিগুল জেলার একটি শহর ।
শ্রীরামকৃষ্ণ দর্শনম্‌ শ্রীরামকৃষ্ণ দর্শনম্‌ হল ২০১২ সালে মুক্তিপ্রাপ্ত এবং সিঙ্গাপুর-ভারতের যৌথ প্রযোজনায় নির্মিত রামকৃষ্ণ পরমহংসের জীবনীমূলক একটি চলচ্চিত্র। এই ছবিটি তামিল ও হিন্দি ভাষায় মুক্তিলাভ করেছিল। ছবিটির পরিচালক হলেন জি. এন. দাস ও প্রযোজক জি.এন.ডি ইন্টারন্যাশানাল প্রাইভেট লিমিটেড। ২০১২ সালের ১৭ অগস্ট স্বামী বিবেকানন্দের সার্ধশতবর্ষ উদ্‌যাপন অনুষ্ঠানের অংশ হিসেবে তামিলনাড়ু রাজ্যের রাজধানী চেন্নাই শহরে এই ছবিটি প্রদর্শিত হয়েছিল।
কোয়েম্বাটুর কোয়েম্বাটুর হল ভারতের তামিলনাড়ু রাজ্যের দ্বিতীয় বৃহত্তম মহানগর ও ভারতের ১৬ তম বৃহত্ত মহানগর।এই মহানগরটি তামিলনাড়ু রাজ্যে পশ্চিমে কঙ্গনাড়ু অঞ্চলের শহর। শহরটি নওয়াল নদীর তীরে অবস্থিত এবং পশ্চিমা ঘাটপর্বত দ্বারা বেষ্টিত। কোয়েম্বাটুর রাজ্যের দ্বিতীয় বৃহত্তম শহর (জনসংখ্যা ও এলাকা) (চেন্নাই পরে) এবং ভারতের ১৬ তম বৃহত্তম শহর পুঞ্জ। এটি কোয়েম্বাটুর পৌরসংস্থা দ্বারা পরিচালিত হয় এবং এটি কোয়েম্বাটুর জেলার প্রশাসনিক কেন্দ্র। এটি ভারতের দ্রুত বৃদ্ধিপাপ্ত পর্যায়-২ শহরের অন্তর্গত এবং দক্ষিণ ভারতের একটি প্রধান শিল্পকেন্দ্র। তুলা উৎপাদন এবং বস্ত্র শিল্পের কারণে শহরটিকে প্রায়ই "দক্ষিণ ভারতের ম্যানচেস্টার" হিসাবে উল্লেখ করা হয়। কোয়েমম্বাটুরকে "পাম্প সিটি" হিসাবেও উল্লেখ করা হয় এবং এই শহর ভারতের প্রায় চাহিদা অর্ধেক মোটর এবং পাম্পের সরবরাহ করে। শহরটি গহনা, ভেজা গ্রাইন্ডার, পল্ট্রি এবং স্বয়ংক্রিয় উপাদানের বৃহত্তম রপ্তানিকারকদের মধ্যে একটি। শহরটি "কোয়েমাটোর ভেট পিকরার" এবং "কোভাই কোরা কটন" ভারত সরকারের ভৌগোলিক নির্দেশক হিসাবে স্বীকৃত। কোয়েম্বাটোর শিক্ষার জন্য একটি কেন্দ্র।
চেন্নাই আন্তর্জাতিক বিমানবন্দর অভ্যান্তরিণ ও আন্তর্জাতিক টার্মিনালগুলি যথাক্রমে তামিলনাড়ু কে কামারজ এবং সি এন এননাডুরাইয়ের প্রাক্তন মুখ্য মন্ত্রীর নামে নামকরণ করা হয়। এটি ভারতের প্রথম বিমানবন্দর ছিল যেখানে একে অপরের পাশে অবস্থিত আন্তর্জাতিক ও অভ্যান্তরিণ টার্মিনাল ছিল। এই বিমানবন্দরটি দক্ষিণ ভারতের তামিলনাড়ু, অন্ধ্রপ্রদেশ, তেলঙ্গানা, কর্ণাটক, কেরালা রাজ্য এবং পুদুচেরি ও লক্ষদ্বীপ কেন্দ্রশাসিত অঞ্চলগুলির সমন্বয়ে ভারতীয় বিমানবন্দর কর্তৃপক্ষের আঞ্চলিক সদর দফতর হিসেবে কাজ করে।
দক্ষিণ ভারতের ইতিহাস ১৯৪৭ সালের ১৫ অগস্ট পূর্বতন ব্রিটিশ ভারত পাকিস্তান ও ভারত অধিরাজ্যে বিভক্ত হয়ে স্বাধীনতা অর্জন করে। ১৯৪৭-৫০ মধ্যবর্তী সময়কালে একাধিক দেশীয় রাজ্য ভারতীয় প্রজাতন্ত্রের অন্তর্ভুক্ত হয়। এর ফলে দক্ষিণ ভারতে একাধিক নতুন রাজ্যের উদ্ভব হয়। ব্রিটিশ দক্ষিণ ভারতের মাদ্রাজ প্রেসিডেন্সি এবং দেশীয় রাজ্য বঙ্গনপল্লি, পুদুকোট্টাই ও সন্দুর নিয়ে গঠিত হয় মাদ্রাজ রাজ্য। মাদ্রাজ রাজ্যটিই হয় দক্ষিণ ভারতের বৃহত্তম রাজ্য। অন্যান্য যে রাজ্যগুলি গঠিত হয়, সেগুলি হল কুর্গ রাজ্য (ব্রিটিশ ভারতের পূর্বতন কুর্গ প্রদেশ), মহীশূর রাজ্য (পূর্বতন দেশীয় রাজ্য মহীশূর) ও সংযুক্ত ত্রিবাঙ্কুর-কোচিন রাজ্য (পূর্বতন দেশীয় রাজ্য ত্রিবাঙ্কুর ও কোচিন)। পূর্বতন দেশীয় রাজ্য হায়দ্রাবাদ নিয়ে হায়দ্রাবাদ রাজ্য গঠিত হয় এবং বোম্বাই প্রেসিডেন্সি পরিণত হয় বোম্বাই রাজ্যে।
১৯৫৩ সালে মাদ্রাজ রাজ্যের উত্তরাংশের তেলুগু-ভাষী জেলাগুলিকে নিয়ে ভারতের প্রথম ভাষাভিত্তিক রাজ্য করার চাপ আসতে থাকে নেহেরু সরকারের উপর। ১৯৫৩ সালের ১ অক্টোবর, মাদ্রাজ রাজ্যের উত্তরাংশের জেলাগুলিকে নিয়ে গঠিত হয় অন্ধ্র রাজ্য। এই রাজ্যের রাজধানী হয় কুর্নুল। এর পরই রাজ্যপুনর্গঠনের দাবিটি জোরালো হয়ে ওঠে এবং জাতীয় স্তরে রাজ্য পুনর্গঠন কমিশন স্থাপিত হয়। এই কমিশনের সুপারিশের ভিত্তিতে ভারতীয় সংসদ ১৯৫৬ সালে রাজ্য পুনর্গঠন আইন পাস করে ভারতে ভাষাভিত্তিক রাজ্য স্থাপনে উদ্যোগী হয়। অন্ধ্র রাজ্যের নতুন নামকরণ হয় অন্ধ্রপ্রদেশ; এবং এই রাজ্যের সঙ্গে যুক্ত হয় হায়দ্রাবাদ রাজ্যের তেলুগুভাষী তেলেঙ্গানা অঞ্চলটি। কুর্গ, হায়দ্রবাদ রাজ্যের দক্ষিণ-পশ্চিম ও বোম্বাই রাজ্যের দক্ষিণাংশের কন্নড়-ভাষী জেলাগুলি মহীশূর রাজ্যের সঙ্গে যুক্ত হয়। ত্রিবাঙ্কুর-কোচিনের সঙ্গে মাদ্রাজ রাজ্যের মালাবার ও কাসারাগড় জেলাদুটি যুক্ত হয়ে গঠিত হয় নতুন মালায়লম-ভাষী রাজ্য কেরল। ১৯৫৬ সালে পর দক্ষিণ ভারতের তামিল-ভাষী অঞ্চলগুলিই মাদ্রাজ রাজ্যের অন্তর্ভুক্ত থাকে। ১৯৬৮ সালে এই রাজ্যের নতুন নামকরণ হয় তামিলনাড়ু। ১৯৭২ সালে মহীশূর রাজ্যের নতুন নাম হয় কর্ণাটক। ১৯৬১ সালে গোয়া সহ সমগ্র পর্তুগিজ ভারত ভারতীয় প্রজাতন্ত্রের অন্তর্ভুক্ত হয়। ১৯৮৭ সালে গোয়া ভারতের রাজ্যে পরিণত হয়। ১৯৫০-এর দশকেই ভারতের ফরাসি উপনিবেশগুলি ভারতীয় প্রজাতন্ত্রের অন্তর্গত হয়। দক্ষিণ ভারতের চারটি ফরাসি উপনিবেশকে একত্রিত করে পন্ডিচেরি কেন্দ্রশাসিত অঞ্চল গঠিত হয়।
কর্ণাটক কর্ণাটকের পশ্চিমে আরব সাগর, উত্তর-পশ্চিমে গোয়া, উত্তরে মহারাষ্ট্র, পূর্বে অন্ধ্রপ্রদেশ, দক্ষিণ-পূর্বে তামিলনাড়ু এবং দক্ষিণ-পশ্চিমে কেরল অবস্থিত। রাজ্যের মোট আয়তন (ভারতের মোট ভৌগোলিক আয়তনের ৫.৮৩%)। কর্ণাটক আয়তনের হিসেবে ভারতের অষ্টম বৃহত্তম এবং জনসংখ্যার হিসেবে ভারতের নবম বৃহত্তম রাজ্য। এই রাজ্যে ৩০টি জেলা রয়েছে। রাজ্যের সরকারি তথা সংখ্যাগরিষ্ঠ মানুষের ভাষা কন্নড়।
ভেলোর ভেলোর হল দক্ষিণ ভারত এর তামিলনাড়ু রাজ্যের ভেলোর জেলার একটি শহর ও জেলার সদর দপ্তর।শহরটি রাজ্যের রাজধানী চেন্নাই থেকে ১৪৫ কিলোমিটার ও ব্যাঙ্গালোর শহর থেকে ২১১ কিলোমিটার দূরে অবস্থিত।শহরটির মোট আয়তন ৮৭.৯১৫ বর্গ কিলোমাটার।এটি রাজ্যের নবম বৃহত্তম শহর।শহরটি "ফোর্ট সিটি বা দূর্গের শহর" হিসাবে পরিচিত।এছাড়া শহরটি চিকিৎসা ক্ষেত্রে জগৎ বিখ্যাত।
অন্ধ্রপ্রদেশ অন্ধ্রপ্রদেশ () হল ভারতের ২৯টি রাজ্যের অন্যতম। এই রাজ্য ভারতের দক্ষিণ-পূর্ব উপকূল অঞ্চলে অবস্থিত। এই রাজ্যের আয়তন । এটি আয়তনের হিসেবে ভারতের অষ্টম বৃহত্তম রাজ্য। ২০১১ সালের জনগণনা অনুসারে, অন্ধ্রপ্রদেশের জনসংখ্যা ৪৯,৩৮৬,৭৯৯। জনসংখ্যার হিসেবে এটি দেশের দশম বৃহত্তম রাজ্য। অন্ধ্রপ্রদেশের উত্তরে তেলঙ্গানা ও ছত্তীসগঢ়, দক্ষিণে তামিলনাড়ু, উত্তর-পূর্বে ওড়িশা, পশ্চিমে কর্ণাটক ও পূর্বে বঙ্গোপসাগর অবস্থিত। এই রাজ্যের উত্তরপূর্ব দিকে গোদাবরী বদ্বীপ এলাকায় পুদুচেরি কেন্দ্রশাসিত অঞ্চলের ইয়ানাম জেলা (আয়তন ) অবস্থিত।
চেন্নাই ওপেন চেন্নাই ওপেন ভারতের তামিলনাড়ু অঙ্গরাজ্যের রাজধানী চেন্নাইয়ে অনুষ্ঠিত একটি বাৎসরিক টেনিস প্রতিযোগিতা। প্রতিযোগিতাটি পুরুষ টেনিসের পেশাদার এটিপি টুরের অন্তর্ভুক্ত এবং জানুয়ারির প্রথম সপ্তাহে অনুষ্ঠিত হয়।
তোন্ডাইনাড়ু খ্রিস্টীয় তৃতীয় শতাব্দীতে তোন্ডাইনাড়ু ইলান্দিরাইয়ানের অধীনে আসে। তিনিই প্রথম রাজা যিনি “তোন্ডাইমন” উপাধি ব্যবহার করেছিলেন। পি. টি. শ্রীনিবাস আয়েঙ্গার তাঁকে পল্লব সামন্তরাজা হিসেবে উল্লেখ করেছেন। মধ্যযুগীয় পল্লব সাম্রাজ্য অন্ধ্র ও উত্তর তামিলনাড়ু জুড়ে প্রসারিত ছিল। খ্রিস্টীয় চতুর্থ থেকে নবম শতাব্দী পর্যন্ত তাঁদের রাজধানী ছিল কাঞ্চীপুরম। প্রাচীন রাজা আদোনদাই এই অঞ্চল জয় করে ভেল্লারাদের শ্রীশৈলম থেকে এখানে আনেন।
কোচি বন্দর কোচি বন্দরের পশ্চাৎ ভূমি দক্ষিণ ভারতের পশ্চিম অংশেই সীমাবদ্ধ। এর পশ্চাৎ ভূমি সমগ্র কেরালা রাজ্য ও তামিলনাড়ু রাজ্যের পশ্চিম এলাকার কিছু অংশে বিস্তৃত।
জনসংখ্যার ভিত্তিতে তামিলনাড়ুর শহরসমূহের তালিকা তামিলনাড়ু রাজ্য হল ভারতের সবচেয়ে বেশি নগরায়ীত রাজ্য।২০১১ সালের জনগননা অনুযায়ী রাজ্যটিতে ৪ টি মহানগর ও অনেকগুলি বৃহত্ত শহর রয়েছে।
এসআরএম বিশ্ববিদ্যালয় এসআরএম ইনস্টিটিউট অব সাইন্স অ্যান্ড টেকনোলজি (পূর্বে নামঃ "এসআরএম বিশ্ববিদ্যালয়") হলো ভারতের একটি বেসরকারি বিশ্ববিদ্যালয়। এটি তামিলনাড়ু রাজ্যের চেন্নাই শহরে অবস্থিত। বিশ্ববিদ্যালয়টির সারা ভারত জুড়ে মোট ৭টি শাখা রয়েছে৷ চারটি তামিলনাড়ুতে- "এসআরএম কাট্টানকুলাত্থুর", "এসআরএম রামাপুরম", "এসআরএম ভাডাপলানি" ও "এসআরএম তিরুচিরাপল্লী" এবং বাকি তিনটে দিল্লি এন.সি.আর, সোনিপাত ও গ্যাংটক- এই শহরগুলিতে অবস্থিত​।
এস. আর. রঙ্গনাথন "রামাব্রদম" নামে ১২ আগস্ট, ১৮৯২ তারিখে ব্রিটিশ শাসিত ভারতের তানোরে জন্মগ্রহণ করেন রঙ্গনাথন। দক্ষিণ ভারতের তামিলনাড়ু রাজ্যের ছোট্ট শহর শৃগালি (বর্তমানে: সিরকাজি) তাঁর জন্মস্থান।
জাতীয় সড়ক ১৬ (ভারত) মহাসড়কের উত্তরাঞ্চলীয় প্রান্ত কলকাতার শহরতলি এলাকার শহর ডানকুনিতে জাতীয় মহাসড়ক ১৯-এর সঙ্গে যুক্ত হয়েছে এবং দক্ষিণ প্রান্ত তামিলনাড়ু রাজ্যের রাজধানী চেন্নাই শহরে অবস্থিত। এটি "জাতীয় মহাসড়ক উন্নয়ন প্রকল্প" দ্বারা গৃহীত স্বর্ণ চতুর্ভুজ প্রকল্পের একটি অংশ।
তিরুচিরাপল্লী আন্তর্জাতিক বিমানবন্দর তিরুচিরাপল্লী আন্তর্জাতিক বিমানবন্দর (আইএটিএ: টিআরজেড, আইসিএও: ভিওটআর) ভারতের তামিলনাড়ু রাজ্যের তিরুচিরাপল্লী শহরের একটি আন্তর্জাতিক বিমানবন্দর। এটি তিরুচিরাপ্পল্লি-পুদুককোটাই ন্যাশনাল হাইওয়ে ৩৩৬ এর পাশে, শহরের কেন্দ্রে থেকে প্রায় ৫ কিমি (৩.১ মাইল) দক্ষিণে অবস্থিত। বিমানবন্দর আইএসও ৯০০১: ২০০৮ মানের প্রত্যয়িত এবং ৪ অক্টোবর ২০১২ সালে আন্তর্জাতিক বিমানবন্দর হিসাবে ঘোষণা করা হয়। এটি তামিলনাড়ু রাজ্যে চেন্নাইয়ের পরে আন্তর্জাতিক যাত্রী পরিবহণের ক্ষেত্রে দ্বিতীয় বৃহত্তম বিমানবন্দর এবং চেন্নাই ও কোয়েম্বাটোরের পাশে মোট যাত্রী পরিবহনে তৃতীয় বৃহত্তম বিমানবন্দর। বিমানবন্দরটি ৭০২ একর এলাকা জুড়ে অবস্থান করছে।
সামান্তা আক্কিনেনি সামান্থা ২৮ এপ্রিল ১৯৮৭ সালে ভারতের চেন্নাই রাজ্যের তামিলনাড়ুতে জন্ম নেন।
অর্জুন রথ অর্জুন রথ হল ভারতের তামিলনাড়ু রাজ্যের কাঞ্চীপুরম জেলায় বঙ্গোপসাগরের তীরে করোমণ্ডল উপকূলে মহাবলীপুরমে অবস্থিত একটি পল্লব স্থাপত্যের নিদর্শন। এটি খ্রিস্টীয় সপ্তম শতাব্দীতে নির্মিত হয়েছিল। এটি আদি দ্রাবিড় স্থাপত্যের নিদর্শন। এটি একটি একশিলা ভারতীয় পাথরখোদাই স্থাপত্য। পল্লব রাজা প্রথম মহেন্দ্রবর্মণ ও তাঁর পুত্র প্রথম নরসিংহবর্মণ (৬৩০-৬৮০ খ্রিস্টাব্দ) এই স্থাপত্যের নির্মাতা। এটি পঞ্চরথ স্মারকস্থলের অন্যতম স্মারক। অণুমান করা হয় যে, এটি ধর্মরাজা রথের আগেই নির্মিত হয়েছিল এবং ধর্মরাজা ও ভীম রথের মতো এটিও আগে তৈরি একটি কাঠের রেপ্লিকার প্রতিকৃতি। অর্জুন রথ সহ মহাবলীপুরমের স্মারক স্থাপত্যগুলিকে ১৯৮৪ সালে ইউনেস্কো "মহাবলীপুরম স্মারকস্থল" ("গ্রুপ অফ মনুমেন্টস অ্যাট মহাবলীপুরম") নামে বিশ্ব ঐতিহ্যবাহী স্থানের মর্যাদা দেয়।
কাঞ্চীপুরম জেলায় বঙ্গোপসাগরের করোমণ্ডল উপকূলে মহাবলীপুরমে (আগেকার নাম মামল্লপুরম) অর্জুন রথ স্থাপত্যটি অবস্থিত। এটি তামিলনাড়ুর রাজধানী চেন্নাই (আগেকার নাম মাদ্রাজ) থেকে প্রায় দূরে অবস্থিত। চেঙ্গলপট্টু থেকে এর দূরত্ব প্রায় ।
হিন্দি বিরোধী আন্দোলন (তামিলনাড়ু) তামিলনাড়ুর- হিন্দি বিরোধী আন্দোলন হল ভারতের তামিলনাড়ু রাজ্যে (পূর্বে মাদ্রাজ রাষ্ট্র এবং মাদ্রাজ প্রেসিডেন্সির অংশ) স্বাধীনতার পর এবং পূর্ব স্বাধীনতা যুগে সংঘটিত একটি আন্দোলন ছিল।রাজ্যের হিন্দি ভাষার দাপ্তরিক ব্যবহার সম্পর্কে তামিলনাড়ুতে বিভিন্ন গণ বিক্ষোভ, দাঙ্গা, ছাত্র ও রাজনৈতিক আন্দোলন হয়েছিল ।প্রথম ভারতীয় জাতীয় কংগ্রেস সরকার সি রাজগোপালালচারী (রাজাজি) নেতৃত্বে মাদ্রাজ প্রেসিডেন্সির বিদ্যালয়গুলিতে হিন্দি ভাষার বাধ্যতামূলক শিক্ষার প্রবর্তনের বিরোধিতা করে ১৯৩৭ সালে প্রথম হিন্দি বিরোধী আন্দোলন শুরু হয়।এই পদক্ষেপটি দ্রুততার সঙ্গে ই.ভি রমাসামি (পেরিয়র) এবং বিরোধী জাস্টিস পার্টি (পরে দ্রাবিড় কাজগাঙ) বিরোধিতা করেছিলেন।তিন বছর ধরে চলতে থাকা আন্দোলনটি, বহুসংখ্যক মিছিল এবং উপবাস, সম্মেলন, মঞ্চ, পিকেটিং এবং বিক্ষোভ জড়িত ছিল এই আন্দোলনের সঙ্গে।সরকার এর বিরোধীতা ও প্রতিরোধ শুরু করে এর ফলে দুই বিক্ষোভকারীর মৃত্যু ঘটে এবং নারী ও শিশুদের সহ ১,১৯৮ জনকে গ্রেফতার করা হয়।১৯৪০ সালের ফেব্রুয়ারি মাসে কংগ্রেস সরকারের পদত্যাগের পর বাধ্যতামূলক হিন্দি শিক্ষা মাদ্রাজ লর্ড এর্সিনের ব্রিটিশ গভর্নর কর্তৃক প্রত্যাহার করা হয়।
কাঞ্চীপুরম পঞ্চায়েত সমিতি কাঞ্চীপুরম পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির সদর কাঞ্চীপুরম।
গণেশ চতুর্থী গণেশ পূজা ভারতের সর্বত্র অনুষ্ঠিত হলেও এই উৎসব মহারাষ্ট্র, গোয়া, গুজরাট, কর্ণাটক, তামিলনাড়ু ও অন্ধ্রপ্রদেশ রাজ্যে বিশেষ উৎসাহ উদ্দীপনার সঙ্গে পালিত হয়। ভারতের বাইরে নেপালে এই উৎসব মহাসমারোহে পালিত হয়। শ্রীলঙ্কায় তামিল হিন্দুরাও এই উৎসব পালন করে থাকেন।
আত্মহত্যা এছাড়াও, ভারতের সপ্তম প্রধানমন্ত্রী রাজীব গান্ধী ১৯৯১ সালের ২১ মে দক্ষিণ ভারতের তামিলনাড়ু রাজ্যের শ্রীপেরামবুদুরে এক আত্মঘাতী বোমা বিস্ফোরণে নির্মম হত্যাকাণ্ডের শিকার হন। ভারতের ইতিহাসে এই ঘটনা রাজীব গান্ধী হত্যাকাণ্ড নামে পরিচিত পায়। উক্ত বিস্ফোরণে রাজীব গান্ধী ছাড়াও আরও চৌদ্দ জন নিহত হয়েছিলেন।
মুড়ি মুড়ি ভারতীয় ভেলপুরীর চটপটির একটি উপাদান। এটি দক্ষিণ ভারতের কেরল এবং তামিলনাড়ু রাজ্যের প্রায় সমস্ত পূজায় হিন্দু দেব-দেবীর উদ্দেশ্যে অর্পন করা হয়।
কেরালা বিশ্ববিদ্যালয় ভারতের প্রথম ১৬ টি বিশ্ববিদ্যালয় এবং কেরালা রাজ্যের মধ্যে প্রথম বিশ্ববিদ্যালয় হিসাবে কেরালা বিশ্ববিদ্যালয় তৎকালীন ত্রিবাঙ্কুরের রাজ্যের (এখন কেরালার দক্ষিণ অংশ এবং তামিলনাড়ু রাজ্যের কিছু অংশে অবস্থিত) ত্রিবাঙ্কুর বিশ্ববিদ্যালয় নামে ১৯৩৭ সালে প্রতিষ্ঠিত হয়। কেরালার বিশ্ববিদ্যালয় থেকে বেড়ে ওঠা ৭ দশক ধরে এবং শারীরিকভাবে সঙ্কুচিত হয়ে ওঠে এবং অনেক উপায়ে বিশ্ববিদ্যালয়টি রূপান্তরিত হয়।
হিন্দি বিরোধী আন্দোলন (তামিলনাড়ু) ১৯৮৬ সালে, ভারতীয় প্রধানমন্ত্রী রাজীব গান্ধী "জাতীয় শিক্ষা নীতি" চালু করেছিলেন। এই শিক্ষার নীতিমালা নবোদয় বিদ্যালয় প্রতিষ্ঠার জন্য প্রদান করা হয়েছে, যেখানে ডিএমকে হিন্দী শিক্ষার দাবি বাধ্যতামূলক হবে। এম. জি. রামচন্দ্রন (যা ১৯৭২ সালে ডিএমকে থেকে বিভাজিত ছিল) নেতৃত্বে আন্না দ্রাবিড় মুন্নেত্রা কাশগাম (এডিএমকে), তামিলনাড়ু ক্ষমতায় ছিল এবং ডিএমকে প্রধান বিরোধী দল ছিল।কর্নানধী তামিলনাড়ুর নবোদয় স্কুলে খোলার বিরুদ্ধে একটি আন্দোলন ঘোষণা করেন।মানব সম্পদ উন্নয়ন মন্ত্রণালয় কর্তৃক পুরোপুরি সমর্থিত জওহর নবোদয় বিদ্যালয়ে কর্মসূচি, ভারতে প্রতি রাজ্য ও কেন্দ্রশাসিত অঞ্চল জুড়ে অর্থনৈতিকভাবে অব্যাহতিপ্রাপ্ত এবং ঐতিহাসিকভাবে অবহেলিত সম্প্রদায়ের প্রতিভাধর এবং প্রতিভাবান শিক্ষার্থীকে চিহ্নিত করার জন্য প্রতিষ্ঠিত এবং তাদের অভিজাত শ্রেণীর সমতুল্য শিক্ষা প্রদান।ভারতে আবাসিক স্কুলগুলি শুধুমাত্র ধনী এবং রাজনৈতিক শ্রেণীর সন্তানদের জন্য ভারতে প্রচলিত।নভেম্বর, তামিল নাড়ু আইন পরিষদে সংবিধানের অংশ XVII বাতিল এবং ইংরেজী ইউনিয়ন একমাত্র সরকারী ভাষা তৈরীর একটি প্রস্তাব গৃহীত হয়। সালের ১৭ নভেম্বর, ডিএমকে সদস্যদের সংবিধানের অংশ XVII পুড়িয়ে দিয়ে নতুন শিক্ষার নীতির বিরুদ্ধে প্রতিবাদ জানানো হয়।কর্ণাটক সহ DMK সদস্যদের ২০,০০০ গ্রেফতার করা হয়। আত্মহত্যা দ্বারা ২১ জন ব্যক্তি আত্মহত্যা করেছে। . দশ ডিএমকে এমএলএম বিধায়ক কে অবহাজাগান স্পীকার পি এইচ পিয়ান্ডিয়ান দ্বারা বিধানসভা থেকে বহিষ্কৃত হন। রাজিব গান্ধী তামিলনাড়ু থেকে সংসদ সদস্যদের আশ্বাস দেন যে হিন্দিতে জারি করা হবে না। আপোষের অংশ হিসাবে, নবোদয় স্কুলের তামিলনাড়ুতে চালু হয়নি।করুণানিধিকে ১০ সপ্তাহের কঠোর কারাদণ্ড দেওয়া হয়।দশ ডিএমকে এমএলএম বিধায়ক কে অবহাজাগান স্পীকার পি এইচ পিয়ান্ডিয়ান দ্বারা বিধানসভা থেকে বহিষ্কৃত হন।বর্তমানে, তামিলনাড়ু ভারতের নবদয় স্কুল ছাড়া একমাত্র রাজ্য।
জাতীয় সড়ক ১৬ (ভারত) পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু রাজ্যের বিভিন্ন জেলার অনেক নগর ও শহর জাতীয় মহাসড়ক ১৬ দ্বারা সংযুক্ত। এনএইচ ১৬-এর মোট দৈর্ঘ্য ১,৭১১ কিলোমিটার (১,০৬৩ মাইল) এবং পশ্চিমবঙ্গ রাজ্যের থেকে শুরু হয়ে ওড়িশা ও অন্ধ্রপ্রদেশ রাজ্য অতিক্রম করে তামিলনাড়ু রাজ্যের চেন্নাই শহরে শেষ হয়েছে।
নতুন রায়পুর নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
কন্নড় ভাষা কন্নড় (কন্নড় ভাষায়: ಕನ್ನಡ "কান্নাড়া") ভারতের ২২টি সরকারী ভাষার একটি। এটি কর্ণাটক রাজ্যের সরকারি ভাষা এবং এই রাজ্যের প্রায় সাড়ে তিন কোটি লোক এই ভাষায় কথা বলেন। এছাড়াও এটি অন্ধ্র প্রদেশ, তামিলনাড়ু ও মহারাষ্ট্রে প্রচলিত। মাতৃভাষী ও দ্বিতীয় ভাষাভাষীর সংখ্যা মিলিয়ে কন্নড়-ভাষীর সংখ্যা প্রায় ৫ কোটি।
অন্ধ্রপ্রদেশ অন্ধ্রপ্রদেশের উপকূলরেখার দৈর্ঘ্য । এটি ভারতের দ্বিতীয় দীর্ঘতম উপকূলরেখা (গুজরাতের পরেই)। অন্ধ্রপ্রদেশ দুটি অঞ্চলে বিভক্ত: উপকূলীয় অন্ধ্র ও রায়ালসীমা। তাই এই রাজ্যকে সীমান্ধ্র নামেও অভিহিত করা হয়ে থাকে। রাজ্যের ১৩টি জেলার মধ্যে ৯টি উপকূলীয় অন্ধ্র এলাকার ও ৪টি রায়ালসীমার। বিশাখাপত্তনম ও বিজয়ওয়াড়া এই রাজ্যের দুটি বৃহত্তম শহর। ১০ বছরের জন্য হায়দ্রাবাদ শহরটি অন্ধ্রপ্রদেশ ও তেলঙ্গানার যৌথ রাজধানী। অন্ধ্রপ্রদেশ ভারতের একমাত্র রাজ্য যার রাজধানী রাজ্যের মূল ভূখণ্ডের বাইরে অবস্থিত। এই রাজ্যের রাজধানী হায়দ্রাবাদ অন্ধ্রপ্রদেশ-তেলঙ্গানা সীমান্ত থেকে ২৫০ কিলোমিটার দূরে অবস্থিত।
ভারতের সাধারণ নির্বাচন, ২০১৪ এপ্রিল ও মে মাসে একাধিক পর্যায়ে নির্বাচন আয়োজিত হবে। সংসদের সর্বশেষ অধিবেশন ৬ ফেব্রুয়ারি শুরু হয়ে ২১ ফেব্রুয়ারি শেষ হয়েছে। সর্বশেষ অধিবেশনে লোকপাল ও লোকায়ুক্ত বিল, ২০১৩ পাস হয় এবং তেলঙ্গানা রাজ্য গঠিত হয়। নির্বাচন কমিশনার ভি. এস. সম্পথ বলেছেন, তামিলনাড়ুতে একদফায় ভোট হবে। যদিও স্বচ্ছভাবে নির্বাচন পরিচালনার স্বার্থে দ্রাবিড় মুন্নেত্রা কড়গম যে তামিলনাড়ু পুলিশের ডেপুটি জেনারেল কে. রামানুজমকে অপসারণের প্রস্তাব দিয়েছে, তাও বিবেচনা করা হবে। একই সঙ্গে অন্ধ্রপ্রদেশ, ওড়িশা ও সিক্কিম রাজ্যেও বিধানসভা নির্বাচন আয়োজিত হবে।
ভেলোর বিমানবন্দর ভেলোর বিমানবন্দর (আইসিএও: ভিওভিআর) ভারতের তামিলনাড়ু রাজ্যের ভেলোর শহরে অবস্থিত। এটি চেন্নাই, কোয়েম্বাটোর, তিরুচিরাপ্পল্লী, মাদুরাই, তুতিকরিণ, হোসুর এবং সালেম বিমানবন্দরের পরে তামিলনাড়ুর আটতম ব্যস্ততম বিমানবন্দর।
রাজীব গান্ধী হত্যাকাণ্ড ভারতীয় প্রজাতন্ত্রের সপ্তম প্রধানমন্ত্রী রাজীব গান্ধী (Rajiv Gandhi) ১৯৯১ সালের ২১ মে দক্ষিণ ভারতের তামিলনাড়ু রাজ্যের শ্রীপেরামবুদুরে এক আত্মঘাতী বোমার বিস্ফোরণে নিহত হন। ভারতের ইতিহাসে এই ঘটনা রাজীব গান্ধী হত্যাকাণ্ড নামে পরিচিত। উক্ত বিস্ফোরণে রাজীব ছাড়াও আরও চৌদ্দ জন নিহত হয়েছিলেন।
সর্বশিক্ষা অভিযান এই প্রকল্পটি সর্বপ্রথম দক্ষিণ ভারতের, তামিলনাড়ু রাজ্যের একটি গ্রামে, সফলভাবে প্রয়োগ করা হয়। সবার জন্য শিক্ষা নিয়ে রাজ্য সরকারের সহায়তায় দরিদ্র শিশুদের জন্য বিকেলে খাবার পরিকল্পনা করা হয় এবং এর ফলে সাক্ষরতার হারে উল্লেখযোগ্য অগ্রগতি দেখা দিয়েছে। বেসরকারি সংগঠনগুলি অকুণ্ঠচিত্তে দরিদ্র মানুষেরর জন্যে জমি দান করে এবং গ্রাম পঞ্চায়েত কর্তৃক বিদ্যালয় নির্মাণকার্যও সম্পূর্ণ করা হয়।
ডিব্রুগড় রেলওয়ে স্টেশন ২০১১ সালে চালু ডিব্রুগড়-কন্যাকুমারী বিবেক এক্সপ্রেস, ভারতের একটি দীর্ঘতম যাত্রাপথের ট্রেন বা রেল পরিষেবা। আসাম, পশ্চিমবঙ্গ, ওড়িশা, অন্ধ্রপ্রদেশ, কেরালা ও তামিলনাড়ু রাজ্যের মধ্য দিয়ে ৮২ ঘণ্টায় ট্রেনটি যাত্রপথ অতিক্রম করে।
ভারতীয় প্রজাতন্ত্রের ইতিহাস ১৯৫৩ সালে ভাষাভিত্তিক অন্ধ্ররাজ্যের দাবিতে পোট্টি শ্রীরামালুর অনশনে মৃত্যুবরণের পর ভারতীয় প্রজাতন্ত্রের প্রশাসনিক বিভাগগুলির পুনর্গঠনের কাজ শুরু হয়। নেহেরু রাজ্য পুনর্গঠন কমিশন নিয়োগ করেন। এই কমিশনের সুপারিশ অনুযায়ী ১৯৫৬ সালে রাজ্য পুনর্গঠন আইন পাস হয়। পুরনো রাজ্যগুলি অবলুপ্ত হয় এবং ভাষা ও নৃতাত্ত্বিক জনসংখ্যার ভিত্তিতে একাধিক নতুন রাজ্য প্রতিষ্ঠিত হয়। মাদ্রাজ রাজ্য থেকে কেরল ও তেলুগু-ভাষী অঞ্চলগুলি পৃথক করে শুধুমাত্র তামিল-ভাষী অঞ্চলগুলি নিয়ে গঠিত হয় তামিলনাড়ু। ১৯৬০ সালের ১ মে বোম্বাই রাজ্য ভেঙে মহারাষ্ট্র ও গুজরাত গঠিত হয়। দীর্ঘ আন্দোলনের পর ১৯৬৬ সালে ভারতের পাঞ্জাবি-ভাষী অঞ্চলগুলি নিয়ে গঠিত হয় পাঞ্জাব রাজ্য।
সালেম বিমানবন্দর সালেম বিমানবন্দর (আইএটিএ: এসএক্সভি, আইসিএও: ভিওএসএম) ভারতের তামিলনাড়ু রাজ্যের সালেম শহর থেকে ১৫ কিলোমিটার উত্তর-পশ্চিমে কামালপুরম এলাকাতে অবস্থিত। সালেম বিমানবন্দরটি চেন্নাই, কোয়েম্বাটুর, তিরুচিরাপল্লী, মাদুরাই, তুতিকোরিন বিমানবন্দরের পরে তামিলনাড়ুর ষষ্ঠ ব্যস্ততম বিমানবন্দর।
নেল্লোর জেলা নেল্লোর জেলা (সরকারি নাম: শ্রীপোট্টি শ্রীরামুলু নেল্লোর জেলা) হল ভারতের অন্ধ্রপ্রদেশ রাজ্যের উপকূলীয় অন্ধ্র অঞ্চলে অবস্থিত রাজ্যের ১৩টি জেলার অন্যতম। ২০১১ সালের জনগণনা অনুসারে, এই জেলার জনসংখ্যা ২,৯৯৬,০৮২। এর মধ্যে ২৯.০৭% শহরবাসী। এই জেলার সদর শহর নেল্লোর। নেল্লোর জেলার পূর্ব দিকে রয়েছে বঙ্গোপসাগর, পশ্চিম দিকে রয়েছে কাডাপা জেলা, উত্তর দিকে রয়েছে প্রকাশম জেলা এবং দক্ষিণ দিকে রয়েছে চিত্তুর জেলা ও তামিলনাড়ু রাজ্যের তিরুবল্লুর জেলা।
ভারতের পার্বত্য রেলপথ শিমলা হল অধুনা ভারতের হিমাচল প্রদেশ রাজ্যের রাজধানী। হিমালয়ের পাদদেশে উচ্চতায় এই শহর অবস্থিত। ১৮৬৪ সালে এটি ছিল ব্রিটিশ ভারতের গ্রীষ্মকালীন রাজধানী এবং ভারতে ব্রিটিশ সেনাবাহিনীর সদর দফতর। কালকা হল অধুনা হরিয়ানা রাজ্যের পঞ্চকুলা জেলার একটি শহর।
কুদানকুলাম পারমাণবিক বিদ্যুৎ কেন্দ্র তামিলনাড়ু রাজ্য সরকার চার সদস্যের একটি বিশেষজ্ঞ দল গঠন করে, যারা বিদ্যুৎ কেন্দ্রের নিরাপত্তা বৈশিষ্ট্যগুলি পরীক্ষা করার পর সরকারকে একটি প্রতিবেদন জমা দেয়। তামিলনাড়ু সরকার রাজ্যে তীব্র বিদ্যুৎ সংকটের কারণে বিদ্যুৎ উৎপাদনের পক্ষে আদেশ দিয়েছে।
হিন্দি বিরোধী আন্দোলন (তামিলনাড়ু) ২০১৪ সালে স্বরাষ্ট্র মন্ত্রনালয় আদেশ দেয় যে, সামাজিক যোগাযোগের সাইটগুলিতে সরকারী কর্মচারী ও সরকারী কর্মচারীদের অফিসিয়াল অ্যাকাউন্ট তৈরির জন্য হিন্দি বা হিন্দি এবং ইংরেজী উভয়ই ব্যবহার করা উচিত, কিন্তু সব মন্ত্রণালয়, বিভাগ, কর্পোরেশন বা ব্যাংকের কর্মকর্তারা হিন্দিকে প্রধান্য দিতে থাকে। এই পদক্ষেপ তামিলনাড়ুর সমস্ত রাজনৈতিক দল বিরোধিতা করেছিল। তামিলনাড়ুর মুখ্যমন্ত্রী জয়ললিতা সাবধান করে দিয়েছিলেন যে হিন্দি ভাষা ব্যবহারে "চিঠি ও আত্মার বিরুদ্ধে " শব্দটি ব্যবহার করা হয়েছে এই নির্দেশটি তামিলনাড়ুদের জনগণকে উদ্বিগ্ন করে তুলতে পারে যারা তাদের ভাষাগত বিষয়ে গর্বিত এবং উৎসাহিত ।ঐতিহ্য এবং সোশ্যাল মিডিয়ায় ইংরেজী যোগাযোগের ভাষা নিশ্চিত করার জন্য নির্দেশাবলীর যথাযথভাবে সংশোধন করতে ভারতের প্রধানমন্ত্রীর কাছে অনুরোধ জানান। প্রধান বিরোধী দল ইন্ডিয়ান ন্যাশনাল কংগ্রেস সতর্কতার সাথে সতর্ক করে দিয়েছিল যে, এই নির্দেশের ফলে অ হিন্দি রাজ্যে, বিশেষ করে তামিলনাড়ুতে প্রতিক্রিয়া দেখা দিতে পারে এবং সরকারকে সাবধানতার সাথে এগিয়ে যাওয়ার পরামর্শ দেওয়া হয়। এই বিক্ষোভ ইংরাজি ভাষা ক্রমাগত সরকারী ব্যবহার নিশ্চিত করে।
১৯৩৭-৪০ ও ১৯৪০-৫০ সালের হিন্দি বিরোধী আন্দোলন মাদ্রাজ প্রেসিডেন্সিতে পাহারাদারদের একটি পরিবর্তন। ভারতীয় জাতীয় কংগ্রেসের প্রধান বিরোধী দল, জাস্টিস পার্টি, ২৯ ডিসেম্বর ১৯৩৮ সালে যুগ্ম ভাবে নেতৃত্বে আসেন। সালে জাস্টিস পার্টির নাম পরিবর্তন করা হয় দ্রাবিড় কাজহাগম নামে।দ্রাবিড় আন্দোলনের অনেক নেতৃবৃন্দ, যেমন সি এন অন্নদুরাই এবং এম. করুণানিধি, এর রাজনৈতিক কর্মজীবন এই আন্দোলনে তাদের অংশগ্রহণ শুরু করে।আন্দোলনগুলি হিন্দীতে রাষ্ট্রীয় বাধ্যতামূলক শিক্ষা বন্ধ করে দেয়। ১৯৬০ সালের আন্দোলনগুলি তামিলনাড়ু কংগ্রেস পার্টির ১৯৬৭ সালের নির্বাচনে পরাজিত এবং তামিলনাড়ু রাজনীতিতে দ্রাবিড় দলগুলির অব্যাহত প্রভাব বিস্তার করেছিল। ডিএমকে ও এডিএমকে'র অনেক রাজনৈতিক নেতা, পি. সিনাভসন, কে. কালিমুথু, দুরাই মুরাগন, তিরুপপুর।এস.দৌরাস্বামী, সেনাপাতি মুথাইয়া, কে. রাজা মোহাম্মদ, এম. নটরাজান এবং এল. গণেশ, আন্দোলনে আন্দোলনের সময় রাজনীতিবিদদের রাজনীতিতে তাদের প্রবেশ ও অগ্রগতিতে ছাত্র নেতৃবৃন্দের মতামত দেন, যা দ্রাবিড় আন্দোলনকে পুনর্নির্মাণ করে এবং তার রাজনৈতিক ভিত্তিকে বিস্তৃত করে।এটি তার আগের প্রো-তামিল (এবং ব্রাহ্মণ বিরোধী) থেকে আরো সমেত একটিকে স্থানান্তরিত করে, যা হিন্দি ও প্রো-ইংরেজি উভয়ই ছিল।অবশেষে, তামিলনাড়ুতে বর্তমান দুই ভাষা শিক্ষার নীতি অনুসৃত হয় সরাসরি আন্দোলনের ফল।
তামিলনাড়ু প্রায় ৫০০ খ্রিষ্টপূর্বাব্দ থেকে তামিলনাড়ু ভূখণ্ড তামিল জাতির আবাসস্থল। প্রায় ১৫০০-২০০০ বছর ধরে এই অঞ্চলের ধ্রুপদি ভাষা তামিল বিভিন্ন লেখ ও সাহিত্যে ব্যবহৃত হয়ে আসছে। তামিলনাড়ু প্রাকৃতিক সম্পদ, দ্রাবিড় স্থাপত্যের বিশালাকার হিন্দু মন্দির, শৈলশহর, সমুদ্র সৈকত, বিভিন্ন ধর্মের তীর্থস্থানে পরিপূর্ণ। এই রাজ্যে আটটি ইউনেস্কো বিশ্ব ঐতিহ্যবাহী স্থান রয়েছে।
ঝুরিভাজা ঝুরিভাজা বা মুরুক্কু কুড়কুড়ে মুড়মুড়ে দক্ষিণ এশিয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলংকা, মালয়েশিয়ায় বেশ জনপ্রিয়।
ভারতের প্রস্তাবিত রাজ্য ও কেন্দ্রশাসিত অঞ্চল জাতীয় রাজধানী অঞ্চল দিল্লি হল একটি মহানগরীয় অঞ্চল। জাতীয় রাজধানী নতুন দিল্লি ও পার্শ্ববর্তী বাগপত, গুরগাঁও, সোনিপত, ফরিদাবাদ, গাজিয়াবাদ, নইডা, বৃহত্তর নইডা নিয়ে ভারতের রাজধানী। দিল্লি একটি কেন্দ্রশাসিত অঞ্চল হলেও এর প্রশাসনিক গঠনতন্ত্র অনেকটা রাজ্যের সমতুল্য। দিল্লির নিজস্ব বিধানসভা, হাইকোর্ট এবং মুখ্যমন্ত্রীর নেতৃত্বাধীন একটি মন্ত্রিসভা আছে। কেন্দ্রীয় সরকার ও দিল্লি সরকার যৌথভাবে নতুন দিল্লি শাসন করে। ২০০৩ সালে তৎকালীন কেন্দ্রীয় সরকার দিল্লিকে পূর্ণ রাজ্যের স্বীকৃতি দেওয়ার জন্য সংসদে একটি বিল আনে। তবে এটি পাস করা হয়নি।
ভোপাল ভোপাল (; ) ভারতের মধ্যপ্রদেশ রাজ্যের রাজধানী এবং ভোপাল জেলা ও ভোপাল বিভাগের প্রশাসনিক সদর দপ্তর। ভোপাল সাবেক ভোপাল রাজ্যের রাজধানী ছিল।
এটি ভারতের অন্যতম সবুজ শহর এবং বিভিন্ন অকৃত্রিম ও কৃত্রিম হ্রদগুলির জন্য এটি "হ্রদনগরী" নামে পরিচিত।
পঞ্চরথ পঞ্চরথ বা পাণ্ডবরথ হল বঙ্গোপসাগরের করমণ্ডল উপকূলের মহাবলীপুরমে অবস্থিত একটি স্মারক চত্বর। এই চত্বর ভারতের তামিলনাড়ু রাজ্যের কাঞ্চীপুরম জেলায় অবস্থিত। পঞ্চরথ ভারতের মনোলিথিক প্রস্তরখোদাই স্থাপত্য শিল্পকলার একটি নিদর্শন। খ্রিস্টীয় সপ্তম শতাব্দীর শেষভাগে পল্লব রাজা প্রথম মহেন্দ্রবর্মণ ও তাঁর পুত্র প্রথম নরসিংহবর্মণের (৬৩০–৬৮০ খ্রিস্টাব্দ; এঁদের "মামল্ল" বা "মহাযোদ্ধা"-ও বলা হত) রাজত্বকালে এই রথগুলি নির্মিত হয়। এই স্মারকগুলি প্রথম নরসিংহবর্মণের বিশেষ কৃতিত্ব। কারণ, এই ধরনের স্থাপত্য ভারতে তাঁর আগে নির্মিত হয়নি। চত্বরটি এখন আর্কিওলজিক্যাল সার্ভে অফ ইন্ডিয়ার (এএসআই) তত্ত্বাবধানে রয়েছে। পঞ্চরথ স্মারকগুলি "মহাবলীপুরম স্মারকস্থল" নামে পরিচিত ইউনেস্কো বিশ্ব ঐতিহ্যবাহী স্থানের একটি অংশ।
চেঙ্গলপট্টু রোমান ক্যাথলিক ডায়োসিস চেঙ্গলপট্টু রোমান ক্যাথলিক ডায়োসিস () হল ভারতের মাদ্রাজ ও মায়লাপোর ইকলেসিয়াস্টিক্যাল প্রভিন্সের অধীনস্থ একটি ডায়োসিস। এটি তামিলনাড়ু রাজ্যের কাঞ্চীপুরম জেলার চেঙ্গলপট্টু শহরে অবস্থিত। ২০০২ সালের ১৯ জুলাই মাদ্রাজ ও মায়লাপোর মেট্রোপলিটান আর্চডায়োসিসের অধীনে চেঙ্গলপট্টু ডায়োসিস গঠিত হয়।
দ্য হিন্দু দ্য হিন্দু ভারতের একটি ইংরেজি দৈনিক সংবাদপত্র। "দ্য হিন্দু" ভারতের দ্বিতীয় সর্বাধিক প্রচারিত সংবাদপত্র। এই পত্রিকার দৈনিক প্রচারসংখ্যা ১,৪৫৩,৪০৫; যা "দি ইকোনমিকস টাইমস" পত্রিকার প্রচারসংখ্যার সামান্য অধিক। ইন্ডিয়ান রিডারশিপ সার্ভের (আইআরএস) ২০০৮ সালের সমীক্ষা অনুযায়ী, এই পত্রিকার পাঠকসংখ্যা প্রায় ৫,২০০,০০০। পাঠকসংস্থার হিসেব অনুযায়ী ভারতে এই পত্রিকার স্থান তৃতীয় ("দ্য টাইমস অফ ইন্ডিয়া" ও "হিন্দুস্তান টাইমস" পত্রিকার পরেই। দক্ষিণ ভারতে, বিশেষত তামিলনাড়ুতে এই পত্রিকা বহুল প্রচারিত। এই পত্রিকার প্রধান কার্যালয়ও তামিলনাড়ুর রাজধানী চেন্নাইয়ে অবস্থিত। ১৮৭৮ সালে সাপ্তাহিক পত্রিকা হিসেবে প্রথম প্রকাশিত হয় "দ্য হিন্দু" পত্রিকা। পরে ১৮৮৯ সাল থেকে এটি নিয়মিত দৈনিক সংবাদপত্র হিসেবে প্রকাশিত হয়ে আসছে।
ভূমিজ ভূমিজ হল ভারতের পশ্চিমবঙ্গ, অসম, ওড়িশা ও ঝাড়খণ্ড (বিশেষত বৃহত্তর সিংভূম জেলায়) রাজ্যে বসবাসকারী একটি আদিবাসী উপজাতি। এরা অস্ট্রোএশিয়াটিক ভাষাগোষ্ঠীর মুন্ডারি ভাষায় কথা বলে। কোথায় কোথাও ভূমিজরা বাংলা প্রভৃতি স্থানীয় প্রধান ভাষাতেও কথা বলে।
পাঞ্জাব, ভারত পাঞ্জাব (পাঞ্জাবিতে: ਪੰਜਾਬ "পাঞ্জাব্‌") () ভারতের একটি রাজ্য, যেটি পাঞ্জাব অঞ্চলের বৃহত্তর অংশ গঠন করেছে। উত্তরে জম্মু ও কাশ্মীর, পূর্বে হিমাচল প্রদেশ, দক্ষিণ ও দক্ষিণ-পূর্বেে হরিয়ানা, দক্ষিণ-পশ্চিমেে রাজস্থান, এবং পশ্চিমে পাকিস্তানের পাঞ্জাব ভারতের, পাঞ্জাবের সীমা নির্ধারণ করেছে। রাজ্যের রাজধানী চণ্ডীগড়েে অবস্থিত। এটি একটি কেন্দ্রশাসিত অঞ্চল এবং প্রতিবেশী রাজ্য হরিয়ানারও রাজধানী।
থিরুশ কামিনি ছয় বছর বয়স থেকেই ক্রিকেটের প্রতি তার সুগভীর ভালোবাসা লক্ষ্য করে বাবা তাকে প্রশিক্ষণ দিতে শুরু করেন। আট বছর বয়সে তামিলনাড়ু অনূর্ধ্ব-১৬ রাজ্য দলে অংশ নেন। এরপর ১০ বছর বয়সে রাজ্য দলে বড়দের সাথে খেলতে থাকেন। ১৫ বছর বয়সে ভারতের অনূর্ধ্ব-২১ দলের সদস্যরূপে পাকিস্তান সফরে যান ও খেলার সেরা খেলোয়াড়ের পুরস্কার পান। ১৬ বছর বয়সে ভারতের প্রতিনিধিত্ব করেন ও অংশগ্রহণকৃত প্রথম প্রতিযোগিতায় সিরিজের সেরা খেলোয়াড়ের মর্যাদা পান। ২০০৭ সালে অ্যালান বর্ডার-গাভাস্কার বৃত্তিপ্রাপক হন ও অস্ট্রেলিয়ার ব্রিসবেনে সেন্টার অব এক্সিলেন্সে প্রশিক্ষণের উদ্দেশ্যে গমন করেন।
অক্ষরধাম (নিউ জার্সি) মন্দিরটি ১৬২ একর জমির উপর তৈরি হচ্ছে। সম্পূর্ণ হওয়ার পর এটি আয়তনের দিক থেকে বিশ্বের বৃহত্তম হিন্দু মন্দির হবে। উল্লেখ্য, বর্তমানে আয়তনের দিক থেকে বিশ্বের বৃহত্তম হিন্দু মন্দির হল ভারতের তামিলনাড়ু রাজ্যে অবস্থিত শ্রীরঙ্গণাথস্বামী মন্দির, শ্রীরঙ্গম। এটি ১৫৬ একর জমির উপর রয়েছে।
আরানি সিল্ক আরানি সিল্ক শাড়ী একপ্রকারের সিল্কজাত হাতে বোনা শাড়ী, যা তামিলনাড়ু রাজ্যের আরানি অঞ্চলে পাওয়া যায়। আরানি সিল্ক শাড়ির বৈশিষ্ট্য হল এই শাড়ির জমির ভিন্নভাবে দুদিকেই আঁচল থাকে যার ফলে শাড়িটিকে দুটো আলাদা শাড়ির মতো ব্যবহার করা যায়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
কাঁঠাল বাংলাদেশের জাতীয় ফল হিসেবে কাঁঠালকে মনোনীত করা হয়েছে। মূলতঃ দেশের আনাচে-কানাচে কাঁঠালের সহজলভ্যতা বা প্রাপ্তিই এর প্রধান কারণ। এছাড়াও, ভারতের তামিলনাড়ু রাজ্যে উৎপাদিত ৩টি ফল - আম এবং কলার পাশাপাশি কাঁঠালও অন্যতম ফল হিসেবে বিবেচিত। তামিল ভাষায় কাঁঠালকে মুক্কানী (முக்கனி) নামে অভিহিত করা হয়।
ধর্মরাজা রথ ধর্মরাজা রথ হল ভারতের তামিলনাড়ু রাজ্যের কাঞ্চীপুরম জেলায় বঙ্গোপসাগরের করোমণ্ডল উপকূলে মহাবলীপুরমে অবস্থিত পঞ্চরথ স্মারকস্থলের একটি স্মারক। এটি একটি একশিলায় খোদিত ভারতীয় প্রস্তরখোদাই স্থাপত্যের নিদর্শন। খ্রিস্টীয় সপ্তম শতাব্দীতে পল্লব রাজা প্রথম মহেন্দ্রবর্মণ ও তাঁর পুত্র নরসিংহবর্মণ (৬৩০-৬৯০ খ্রিস্টাব্দ; ইনি "মামল্ল" বা মহাবীর নামেও পরিচিত ছিলেন) এই স্মারকটি নির্মাণ করান। সমগ্র চত্বরটি এখন আর্কিওলজিক্যাল সার্ভে অফ ইন্ডিয়ার (এএসআই) তত্ত্বাবধানে আছে। ১৯৮৪ সালে গোটা চত্বরটি "মহাবলীপুরম স্মারকস্থল" ("গ্রুপ অফ মনুমেন্টস অ্যাট মহাবলীপুরম") নামে ইউনেস্কো কর্তৃক বিশ্ব ঐতিহ্যবাহী স্থানের মর্যাদা পায়।
এই স্মারকটি একটি রথের আকৃতিবিশিষ্ট। এটি একটিমাত্র দীর্ঘাকার গোলাপি গ্র্যানাইট পাথরের তৈরি। এটিকে কেউ কেউ মন্দির হিসেবে অভিহিত করলেও, তা ঠিক নয়। কারণ প্রথম নরসিংহবর্মণের মৃত্যুর পর এই রথটির নির্মাণকাজ বন্ধ হয়ে যায়। অসম্পূর্ণ থেকে যাওয়ার ফলে প্রথামাফিক প্রতিষ্ঠা করা হয়নি। রথটি হিন্দু মহাকাব্য "মহাভারত"-এর পাণ্ডব ভ্রাতাদের জ্যেষ্ঠ যুধিষ্ঠিরের নামে চিহ্নিত। তবে এই নামকরণ ঐতিহাসিকদের দ্বারা স্বীকৃত হয়নি। এটি শিবের উদ্দেশ্যে উৎসর্গিত হয়েছিল।
কাঞ্চীপুরম জেলায় বঙ্গোপসাগরের তীরে করোমণ্ডল উপকূলে মহাবলীপুরমে (আগেকার নাম মামল্লপুরম) ধর্মরাজা রথ অবস্থিত। এটি তামিলনাড়ুর রাজধানী চেন্নাই (আগেকার নাম মাদ্রাজ) শহর থেকে প্রায় দূরে অবস্থিত। মহাবলীপুরম থেকে চেঙ্গলপট্টুর দূরত্ব প্রায় ।
ভেঙ্কটরমন রামকৃষ্ণান ভেঙ্কটরমন রামকৃষ্ণান ভারতের তামিলনাড়ু রাজ্যের কাড্ডালোর জেলার চিদাম্বরামে জন্মগ্রহণ করেন। তাঁর বাবা সি. ভি. রামকৃষ্ণান ও মাতা রাজলক্ষ্মী। পিতা-মাতা উভয়েই বরোদা বিশ্ববিদ্যালয়ের বিজ্ঞানী ও শিক্ষকতা পেশায় নিয়োজিত ছিলেন। গুজরাটের ভাদোদারায় তিন বছর বয়সে স্থানান্তরিত হন। ১৯৭১ সালে পদার্থবিদ্যায় বিএসসি ডিগ্রী অর্জন করেন।
পশ্চিমঘাট পর্বতমালা পশ্চিমঘাট পর্বতমালা (কন্নড়/টুলু: ಸಹ್ಯಾದ್ರಿ, মারাঠি/কোঙ্কণী: सह्याद्री, মালয়ালম: പശ്ചിമഘട്ടം (സഹ്യപര്‍വ്വതം), তামিল: மேற்குத் தொடர்ச்சி மலை) বা সহ্যাদ্রি পর্বতমালা ভারতের পশ্চিমভাগে প্রসারিত একটি পর্বতশ্রেণী। এই পর্বতমালা দাক্ষিণাত্য মালভূমির পশ্চিমসীমা বরাবর উত্তর থেকে দক্ষিণে প্রসারিত হয়ে আরব সাগরের তীরবর্তী ভারতের পশ্চিম উপকূলভাগকে উক্ত মালভূমি থেকে পৃথক করেছে। গুজরাট-মহারাষ্ট্র সীমানায় তাপ্তি নদীর দক্ষিণে এই পর্বতের উৎপত্তি। এরপর মহারাষ্ট্র, গোয়া, কর্ণাটক, তামিলনাড়ু ও কেরলের মধ্য দিয়ে ১৬০০ কিলোমিটার বিস্তৃত এই পর্বতমালা কন্যাকুমারী শহরের কাছে ভারতের দক্ষিণ বিন্দুতে এসে মিলিত হয়েছে। পশ্চিমঘাটের ৬০ % কর্ণাটক রাজ্যের অন্তর্গত।
ভারতীয় জাতীয়তাবাদ ভারতে কিছু কিছু ধর্মীয় জাতীয়তাবাদী দল আছে। শিরোমণি অকালী দলের সঙ্গে ভারতের শিখ-সংখ্যাগরিষ্ঠ রাজ্য পাঞ্জাবের গঠন বিশেষভাবে যুক্ত। একাধিক শিখ ধর্মগুরুও এই দলের সঙ্গে যুক্ত আছেন। মহারাষ্ট্র রাজ্যে শিবসেনা স্বাধীন মারাঠা রাজ্যের রাজা শিবাজির আদর্শে হিন্দুত্ব নীতি গ্রহণ করেছে। অসম রাজ্যে অসম গণপরিষদ একটি রাজ্যকেন্দ্রিক দল। ইউনাইটেড লিবারেশন ফ্রন্ট অফ অসম বা উলফার উত্থানের পর অসমীয়া জাতীয়তাবাদী হিসেবে এই দল আত্মপ্রকাশ করে। তামিলনাড়ু রাজ্যে এই ধরনের প্রথম দল দ্রাবিড় কড়গম (ডিকে)। বর্তমানে ডিকে ভেঙে একাধিক দল গঠিত হয়েছে। যেমন, দ্রাবিড় মুন্নেত্রা কড়গম (ডিএমকে), অল ইন্ডিয়া আন্না দ্রাবিড় মুন্নেত্রা কড়গম (এআইএডিএমকে), পাট্টালি মাক্কাল কাচি (পিএমকে) ও মারুমালারচি দ্রাবিড় মুন্নেত্রা কড়গম (এমডিএমকে)। জাতপাত-ভিত্তিক রাজনীতির ফলে বহুজন সমাজ পার্টি ও লালুপ্রসাদ যাদবের মতো রাজনীতিবিদের উত্থান ঘটে। এই দল ও রাজনৈতিক নেতারা উত্তরপ্রদেশ ও বিহার রাজ্যের দলিত হিন্দুদের সমর্থন পেয়ে থাকে। ভারতের প্রতিটি রাজ্যেই এমন একটি আঞ্চলিক দল রয়েছে যা স্থানীয় বাসিন্দাদের সংস্কৃতি ও রাজনৈতিক চাহিদাগুলিকে সমর্থন করে।
ভরতনাট্যম ভরতনাট্যম ভারতীয় শাস্ত্রীয় নৃত্যকলাবিশেষ। দক্ষিণ ভারতের তামিলনাড়ু রাজ্যে এ নৃত্যকলার উৎপত্তি হয়েছে বলে ধারণা করা হয়। ভারতীয় শাস্ত্রীয় নৃত্যের প্রধান চারটি ধারার একটি। বাকি তিনটি হচ্ছে কত্থক, কথাকলি, মণিপুরী।
ভরত মুনির লেখা "নাট্যশাস্ত্র" গ্রন্থে ভরতনাট্যম নাচের বর্ণনা রয়েছে। মহাদেব শিবকে এই নৃত্যশৈলীর ভগবান মানা হয়। আজ ভরতনাট্যম বিশ্বের অন্যতম জনপ্রিয় নৃত্যশৈলী।
দিসপুর দিসপুর (অসমীয়া: দিছপুৰ "ডিস্‌পুর্‌") ) উত্তর-পূর্ব ভারতের অসম রাজ্যের রাজধানী। এটি গুয়াহাটিতে অবস্থিত। ১৯৭৩ সালে এখানে আসামের রাজধানী হয়; আর তৎকালীন রাজধানী শিলং হয় মেঘালয়ের রাজধানী।
সিক্কিম সিক্কিম বা সিকিম () ভারতের উত্তর-পূর্বাঞ্চলের একটি রাজ্য এবং উল্লেখযোগ্য পর্যটন কেন্দ্র। সিকিমের রাজধানী শহর গ্যাংটক। আয়তনে ভারতের দ্বিতীয় ক্ষুদ্রতম প্রদেশ । এর উত্তর ও উত্তর-পূর্বাঞ্চলে চীনের স্বায়ত্তশাসিত অঞ্চল তিব্বত, পূর্বে ভুটান, পশ্চিমে নেপাল এবং দক্ষিণে ভারতের অপর একটি রাজ্য পশ্চিমবঙ্গ। সিকিম বাংলাদেশের নিকটবর্তী ভারতের শিলিগুড়ি করিডোরের কাছাকাছি অবস্থিত। সিকিম ভারতীয় রাজ্যগুলির মধ্যে সর্বাপেক্ষা কম জনবহুল এবং আয়তনে দ্বিতীয় ক্ষুদ্রতম। পূর্ব হিমালয় অঞ্চলের একটি অংশ সিকিম, আল্পাইন এবং উপক্রান্তীয় জলবায়ু সহ এর জীব বৈচিত্র্যের জন্য উল্লেখযোগ্য এবং সেইসাথে সিকিমে অবস্থিত কাঞ্চনজঙ্ঘা ভারতের সর্বোচ্চ পর্বত শিখর এবং পৃথিবীতে তৃতীয় সর্বোচ্চ পর্বত শিখর। সিকিমের রাজধানী ও বৃহত্তম শহর গ্যাংটক। রাজ্যের প্রায় ৩৫% এলাকা কাঞ্চনজঙ্ঘা জাতীয় উদ্যান দ্বারা আচ্ছাদিত।
পশ্চিমবঙ্গ বিধানসভা নির্বাচন, ২০১৬ ভারত ও বাংলাদেশ রাষ্ট্রের মধ্যে ছিটমহল বিনিময়ের পরিপ্রেক্ষিতে ২০১৬ সালের জানুয়ারি মাসেই ভারতের নির্বাচন কমিশন কেন্দ্রীয় সরকারের কাছে ভারতে আগত ব্যক্তিদের ভোটদানের অধিকার সুনিশ্চিত করার জন্য একটি সীমাবদ্ধ সীমানা পুনর্নির্ধারণের অনুমতি চায়। অনুমান করা হয়েছিল যে, ভারতীয় জনতা পার্টি এই নির্বাচনে অধিক সংখ্যক মুসলমান প্রার্থী দাঁড় করাবে। ২০১৬ সালের জানুয়ারি মাসে ভারতের নির্বাচন কমিশন কর্তৃক পরিশোধিত ভোয়ার তালিকায় পশ্চিমবঙ্গ ভোটার-জনসংখ্যা অনুপাতে সারা দেশকে পিছনে ফেলে দিয়েছিল। এই অনুপাত ছিল ০.৬৮। সর্বশেষ তালিকা অনুসারে রাজ্যের মোট ভোটার সংখ্যা ছিল ৬.৫৫ কোটি। এর মধ্যে পুরুষ ভোটার ছিলেন ৩.৩৯ কোটি ও মহিলা ভোটার ছিলেন ৩.১৬ কোটি। ভোটার-জনসংখ্যার এই অনুপাত বৃদ্ধি পশ্চিমবঙ্গকে তামিলনাড়ু রাজ্যের ঠিক আগে প্রথম স্থানে রেখেছিল।
দক্ষিণ ভারতের ইতিহাস চের রাজবংশ প্রাচীন কাল থেকে পঞ্চদশ শতাব্দী পর্যন্ত দক্ষিণ ভারতে রাজত্বকারী প্রাচীন তামিল রাজবংশগুলির অন্যতম। প্রাচীন চেররা বর্তমান ভারতের তামিলনাড়ু ও কেরল রাজ্যের মালাবার উপকূল এবং কোয়েম্বাটোর, নামাক্কল, কারুর ও সালেম জেলাগুলিতে রাজত্ব করত। চের রাজত্বকালে কেরলে বৈদেশিক বাণিজ্য সমৃদ্ধিলাভ করে। এই সময় মধ্যপ্রাচ্য ও দক্ষিণ ইউরোপে মশলা, হাতির দাঁত, কাঠ, মুক্তো ও রত্ন রফতানি করা হত। মালাবার উপকূল, কোয়েম্বাটোর ও কারুর জেলায় প্রাচীন কালের বৈদেশিক বাণিজ্যের বিভিন্ন প্রমাণ পাওয়া যায়।
ছত্তীসগঢ় ছত্তীসগঢ় (ছত্তীসগঢ়ি/হিন্দি: छत्तीसगढ़, ) মধ্য ভারতের একটি রাজ্য। ২০০১ সালের ১ নভেম্বর মধ্যপ্রদেশ রাজ্যের দক্ষিণ-পশ্চিমাঞ্চলে স্থিত ষোলোটি ছত্তীসগঢ়ি-ভাষী জেলা নিয়ে এই রাজ্য স্থাপন করা হয়। রায়পুর এই রাজ্যের রাজধানী। ৫২,১৯৯ বর্গমাইল (১৩৫,১৯৪ বর্গকিলোমিটার) আয়তন বিশিষ্ট এই রাজ্য ভারতের দশম বৃহত্তম রাজ্য।
বিবেকানন্দ রক মেমোরিয়াল বিবেকানন্দ রক মেমোরিয়াল (ইংরেজি ভাষায়: Vivekananda Rock Memorial) ভারতের তামিলনাড়ু রাজ্যের কন্যাকুমারীতে অবস্থিত হিন্দুদের একটি পবিত্র স্মারকস্থল ও জনপ্রিয় পর্যটন কেন্দ্র। এটি কন্যাকুমারীর বাবাতুরাই-এর কাছে মূল ভূখণ্ড থেকে ৫০০ মিটার দূরে সমুদ্রের উপর অবস্থান করছে। বিবেকানন্দ রক ভারতের প্রধান স্থলভাগের দক্ষিণতম বিন্দু। ১৮৯২ সালের ডিসেম্বর মাসে স্বামী বিবেকানন্দ এখানে এসে এই শিলাখণ্ডের উপর বসে দীর্ঘক্ষণ ধ্যান করেছিলেন। এখানে বসে তিনি ভারতের অতীত, বর্তমান ও ভবিষ্যৎ সম্পর্কে দীর্ঘক্ষণ চিন্তা করেন। তারই স্মৃতিতে ১৯৭০ সালে বিবেকানন্দ রক মেমোরিয়াল কমিটি এখানে একটি স্মারকস্থল নির্মাণ করেন।
আইজল আইজল (ইংরেজি:Aizawl), ভারতের মিজোরাম রাজ্যের আইজল জেলার একটি শহর ।
এটি ভারতের মিজোরাম রাজ্যের রাজধানী।